7 Cara Berkesan Tunjukkan Penghargaan Anda Kepada Orang Lain

Penghargaan adalah tanda syukur atau berterima kasih kepada sesuatu, ia boleh dipamerkan dalam pelbagai bentuk. Dalam kehidupan seharian, menghargai semua perkara yang wujud di sekeliling kita sangatlah besar manfaatnya. Bukan sahaja mampu membuatkan anda rasa bahagia, malah orang lain.

Terdapat banyak cara untuk menterjemahkan rasa ini, setiap orang mempunyai gaya tersendiri bagaimana mereka menghargai sesuatu. Tidak semestinya melalui pemberian meterial sahaja, malah dengan ucapan ataupun tingkah laku sudah cukup untuk dijelaskan.

Dan kali ini, saya cuba kongsikan beberapa cara kreatif yang boleh dilakukan dengan mudah sebagai tanda anda menghargai orang lain. Sedar atau tidak, anda mungkin pernah melakukannya setiap hari.

Like status facebook rakan-rakan anda! Ya, kita sekarang berada di zaman di mana kebanyakan masa dihabiskan dalam dunia digital. Saya yakin, majoriti pembaca di The Vocket mempunyai sekurang-kurangnya satu akaun facebook.

Menekan like mungkin perkara yang kecil di mata anda, tetapi percayalah dengan hanya satu like juga mampu memberi satu makna yang cukup besar. Saya berikan satu contoh mudah, cuba letakan diri anda adalah tuan empunya posting. Saat anda menulis sesuatu tentang diri sendiri atau kata-kata yang memberi motivasi, apabila seseorang like status anda pastinya secara langsung rasa dihargai bukan?

Begitu juga dengan orang lain, like boleh mewakili banyak makna. Sebagai tanda sokongan, memberi perhatian, bersetuju dan lain-lain. Nak lagi istimewa, tekan butang love, kalau nak lebih ekstra komen menggunakan ayat-ayat yang positif.

Walaupun ini bukan perkara mudah, tetapi percayalah, memaafkan orang lain banyak manfaatnya. Memaafkan orang lain seperti memberi satu peluang kepada seseorang membetulkan kesilapannya. Ia membuatkan seseorang itu tadi rasa dihargai, dan secara langsung sikap ini membuatkan anda turut dihargai dengan satu martabat yang lebih tinggi.

Dalam perkara yang lain, menjadi pemaaf adalah satu cara untuk membebaskan diri dari sifat benci.

Sahabat adalah hadiah terhebat dalam hidup. Memperkenalkan rakan kepada rakan yang lain adalah sesuatu yang sangat bagus. Selain daripada mewujudkan perhubungan yang lebih positif, cara ini secara zahirnya tanda terima kasih dalam masa yang sama ia juga menunjukkan yang anda mencintai dan menghargai mereka.

4. Sokong dan sentiasa memberikan ulasan yang positif

Hari ini, rata-rata setiap orang mahu mencari pendapatan sampingan. Anda juga pastinya mempunyai rakan yang menjalankan perniagaan, baik secara online ataupun offline. Membeli barang yang dijual oleh rakan anda adalah satu penghargaan yang cukup besar baginya, ia memberitahu yang anda sedang menyokong usahanya.

Amalkan untuk memberi komen yang positif tentang produk yang sudah dibeli. Kesannya, perhubungan akan bertambah akrab dan secara langsung anda telah memberinya satu semangat.

5. Jauhi penggunaan telefon pintar ketika bersama

Penggunaan telefon pintar ketika bersama orang lain boleh menghilangkan fokus, lebih-lebih lagi jika terdapat perkara penting yang ingin disampaikan oleh nya. Hadirkan diri dan beri perhatian yang sepenuhnya merupakan cara terbaik untuk memberitahu anda menghargainya, jadi jangan jadikan telefon sebagai alat yang menganggu kemesraan anda.

Ini adalah satu teknik klasik yang semakin dilupakan. Zaman berteknologi seperti sekarang, menghantar surat dengan mengguna tulisan tangan boleh jadi sesuatu yang sangat tinggi nilai sentimentalnya. Ia boleh membuatkan si penerima rasa dihargai dan istimewa.

Sekeping kertas, stem, dan sampul surat boleh jadi sesuatu yang sangat mahal.

Setiap orang memiliki kelebihan dan bakat unik tersendiri, baik sifatnya kecil ataupun besar. Berkongsi tentang apa yang kita tahu merupakan satu bentuk untuk menunjukkan penghargaan kepada orang lain. Sebagai contoh, anda mahir dalam sesuatu ilmu, jadi tidak salah untuk berkongsi dengan orang lain.

Orang kata sharing is caring kan? Dan ini juga adalah tanda anda menghargai apa yang anda miliki. Menghargai apa yang dimiliki atau bersyukur ini adalah salah satu cara yang terbaik untuk menjadikan dunia sebagai tempat yang bahagia didiami.


2 Kaedah Bersihkan Akaun KWSP Anda Daripada Riba

Cara buat pembersihan duit KWSP sebagaimana yang disyarahkan oleh Ustaz Dr. Zaharuddin Abd Rahman, dengan situasi wang RM100K:

Keluarkan RM100K. 65% ialah pokok yang halal diambil (RM65K). 35% ialah dividen yang perlu dibersihkan. Maka RM35K perlu melalui proses pembersihan.

70% tidak patuh syariah, 30% patuh syariah.

70% x RM35K = RM24500 perlu dibersihkan.
30% x RM35K = RM10500 boleh diambil.

Jumlah yang boleh diambil, RM65000 + RM10500 = RM75500.

Kemudian nilai ini perlu dizakatkan 2.5% berdasarkan zakat simpanan;

2.5% x RM75500 = RM1887.50 perlu dizakatkan.

52% tidak patuh syariah, 48% patuh syariah.

52% x RM35K = RM18200 perlu dibersihkan.
48% x RM35K = RM16800 boleh diambil.

Jumlah yang boleh diambil, RM65000 + RM16800 = RM81800.

2.5% x RM81800 = RM2045 perlu dizakatkan.

Baca: Dana Patuh Syariah KWSP 2017, ‘Siapa Cepat Dia Dapat’

Ada yang tanya macam mana peratusan untuk penentuan peratusan halal dan haram dibuat. Kenapa ada 2 kaedah?

Kaedah yang dibuat oleh Ust Dr Zaharudin Abdul Rahman (UZAR) untuk dapatkan peratusan ini ialah;

Dapatkan subjek yang kumpul semua slip KWSP dari mula dia bekerja sampai ke caruman terakhir, dikira pula average dividen so dapat 6.5%, isu ketidakpatuhan syariah tidak berlaku pada caruman bulanan (majikan atau individu) tetapi berlaku pd dividen.

Dividen ini akan ‘Compounding‘ untuk setiap tahun. Hasil kira-kira oleh UZAR dan team mendapati 65% hasil pengeluaran KWSP itu ialah pokok yang merupakan hasil caruman. 35% ialah baki dividen termasuk yang compunding. 35% perlu dibersihkan / cleansing.

Berdasarkan kajian UZAR dan Team yang merujuk laporan KWSP, 70% fund ialah tak patuh syariah, 30% fund patuh syariah.

Ini merujuk kepada kaedah pertama. Untuk kaedah kedua, pandangan seorang lagi ulama yang menurut UZAR ada autoriti, pandangan ulama ni mengatakan yang tak patuh syariah hanyalah 52% bukan 70%.

Ini kerana baki 18% lagi merujuk kepada fund neutral yang tiada pengisytiharan syariah secara rasmi.

Nak guna pandangan pertama dan kedua? Tepuk dada, tanya iman.

Baca lagi: Lelaki Ini Kongsi Kaedah Sucikan Dana KWSP Daripada Hasil Riba’


5 Cara Mudah Bersihkan Barang Di Rumah Dengan Gula

Biasanya gula hanya digunakan untuk membuat minuman dan juga makanan manis.

Tapi tak ramai yang tak tahu bahawa gula juga boleh dijadikan sebagai bahan pencuci untuk alatan di rumah. Dan semestinya ia lebih selamat digunakan berbanding sabun atau bahan pencuci berkimia terutama bagi ibu bapa yang mempunyai anak kecil yang masih merangkak dan sedang dalam proses mengenal benda-benda yang ada di sekelilingnya.

1. Gula dan Baking Powder
Campurkan tiga sudu makan gula dan satu sudu makan baking powder. Tambahkan sedikit air ke dalam campuran ini. Bahan ini dapat digunakan sebagai pencuci untuk membersih dan menjadikan pinggan lebih bersinar.

2. Gula dan Air Mawar
Masukkan tiga sudu makan gula dalam mangkuk dan tambahkan satu sudu makan air mawar. Gaul hingga gula cair. Campuran ini boleh digunakan untuk membersihkan barangan perak. Good bye Brasso. Haha!

3. Gula dan Lemon
Perah sebiji lemon ke dalam mangkuk yang berisi tiga sudu makan gula. Kacau hingga gula cair. Campuran ini boleh digunakan untuk membuang karat pada alatan dirumah anda.

4. Gula dan Cuka
Tuangkan empat sudu makan cuka ke dalam sebuah mangkuk kemudian tambahkan gula. Campuran ini boleh digunakan untuk membuang kotoran degil yang melekat di lantai simen / jubin di rumah anda. Caranya celupkan kapas atau penyental pinggan kedalam campuran dan gosok di bahagian yang kotor.

5. Gula dan Tomato
Tomato merupakan bahan pemutih semulajadi yang sangat kuat. Campuran gula dan tomato dapat membantu menghilangkan kototran pada baju putih. Caranya rendamkan campuran gula dan tomato bersama baju putih anda semalaman. Nantikan hasilnya esok pagi.

Banyak rupanya yang boleh dimanipulasikan dengan gula ni. Kongsikan tips ini dengan rakan anda.


Lelaki Ini Berkongsi Cara Berwudhu Dengan Sebotol Air Mineral Sewaktu Travel

Nota Editor : Tips ini asalnya telah dikongsikan oleh penulis asalnya Jaffar Md Saib di facebook. Kami kongsikan semula di sini dengan kebenaran penulis. Harapan kami, perkongsian ini dapat membantu anda menunaikan ibadah semasa sedang mengembara dan bermusafir.

Jika kita jimat, air mineral 500ml (botol kecil) boleh tahan untuk 2 kali wuduk. It covers 5 solat for the whole day i.e. Subuh dekat tempat penginapan (paip), jamak Zohor/Asar (air mineral) and jamak Magrib/Isyak (air mineral).

Cuma nak jaga semasa meratakan air ke anggota.

Tuang air sedikit ke tapak tangan, then ratakan ke seluruh muka. Make sure JANGAN angkat tangan dari kulit muka SEHINGGA keseluruhan muka terkena air tersebut.

Jika tangan terangkat tapi ada bahagian muka belum terkena air, then tuang air baru ke tangan sekali lagi untuk menyapu bahagian yang belum kena air.

This process being repeated for tangan, dahi and kaki. Tidak perlu buat 3 kali bagi setiap anggota, kerana ianya sunat. Satu kali pun sudah cukup bagi setiap anggota. Unless air banyak.

Ini pula penerangan dalam bentuk video, beserta praktikal.


13 Cara Bijak Dan Kreatif Ini Bantu Memudahkan Tugas Harian Anda

Orang kata hidup itu bukan mudah, tetapi kita lah yang harus memilih untuk memudahkan kehidupan. Kalau sebelum ini saya pernah menerbitkan artikel berkenaan 15 peralatan kreatif yang direka untuk memudahkan anda, tetapi kali ini sedikit berbeza. Namun fungsinya tetap sama iaitu bantu memudahkan anda menjalani tugas harian supaya lebih mudah.

Saya yakin dengan bantuan cara ini, ia pasti sangat membantu dan kerja pun jadi lebih seronok.

1. Jika anda ingin menunagkan air ke dalam cawan atau bekas yang lain, tetapi takut air melimpah atau tumpah, anda boleh gunakan cara ini. Letakkan pen atau batang chopstick ditengah atas botol kemudian tuang seperti biasa. Ini akan mengelakkan air dari tertumpah disamping mengelak daripada berlakunya pembaziran.

2. Lada memang terkenal dengan sifat panasnya yang hangat. Untuk menghilangkan rasa ini ditangan anda, caranya sangat mudah. Sapukan minyak zaitun dan biarkan sementara kemudian basuh dengan air sabun.

3. Cara paling mudah sapukan butter atas roti. Biasanya butter memang disimpan dalam keadaan beku. Untuk sapukan butter pada kepingan roti dengan mudah, anda boleh gunakan pemarut kemudian sapu rata sahaja pada kepingan roti panas anda itu tadi.

4. Ganti bateri jenis 2A kepada 3A. Jika bateri jenis 2A anda kehabisan dan pada itu yang tinggal hanyalah beteri jenis 3A, jangan risau, anda masih boleh gunakannya. Caranya memang mudah. Gunakan kertas timah dan gumpal supaya sehingga dengan ruang yang disediakan.

5. Kolar baju berkedut? Anda boleh gunakan pelurus rambut supaya kolar baju kelihatan lebih kemas dan cantik.

6. Anda boleh gunakan pemadam getah biasa untuk cuci kemera telefon anda.

7. Boleh gunakan hirisan bawang besar untuk dapatkan bentuk telur goreng yang sempurna.

8. Kabel pengecas telefon cepat rosak? Ambil spring daripada pen terpakai kemudian letakan pada wayar kabel pengecas anda.

9. Yang ini cara orang dulu-dulu. Untuk elak buih melimpah keluar ketika air sedang mendidih, letakkan senduk kayu di atas periuk anda. Dijamin tiada lagi buih melimpah keluar.

10. Elakkan tumpahan lilin di atas kek hari jadi dengan melapik potongan buah seperti ceri di bawahnya.

11. Selipar cepat putus? Gunakan cara ini. Ambil klip yang biasanya terdapat pada plastik roti kemudia selit pada setiap bahagian bawah selipar. Ini akan membantu selipar anda jadi lebih tahan lasak dan tidak mudah putus.

12. Segarkan udara di rumah anda dengan cara paling mudah iaitu dengan menggunakan tisu basah. Letakkan sahaja di belakang bahagian kipas yang sedang berpusing atau mahu lebih baik, titik pewangi di atas tisu basah itu tadi. Memang berkesan, saya sudah mencubanya.

13. Tiada roll tisu? Gunakan sahaja penyakut baju seperti gambar di atas. Boleh digunakan untuk tisu dapur atau tandas. Selamat mencuba!


Cara Bijak McDonald’s Ajar ‘Social Distancing’ Menggunakan Logo Mereka Sahaja

Walaupun sudah diulang berkali-kali tentang menjaga jarak atau social distancing, tetap ada lagi individu yang tidak mematuhinya.

McDonald’s secara tenang dan bijak hadir dengan idea ini. Logo ikonik ‘Golden Arches’ mereka sengaja dijarakkan supaya orang ramai faham tentang erti social distancing. Logo berkenaan kini menjadi gambar profil Facebook mereka buat sementara waktu.

Walaupun logo berkenaan hanya boleh dilihat di laman Facebook McDonald’s Brazil, penduduk tempatan rata-rata memuji inisiatif McDonald’s tersebut. Brazil mencatatkan kes pertama COVID-19 pada 25 Februari 2020 menerusi seorang lelaki berusia 61 tahun yang baru pulang dari Lombardy, lokasi paling teruk dilanda COVID-19 di Itali.

Setakat 19 Mac 2020, 621 COVID-19 telah dicatatkan di Brazil. Seperti juga di Malaysia, hanya servis take away dan penghantaran sahaja dijalankan di setiap premis.

Apa pun, ia satu kempen yang bijak dan menarik daripada McDonald’s Brazil. Mungkin tidak lama lagi, laman media sosial rasmi McDonald’s turut akan bertukar ke logo unik ini.

Dalam perkembangan yang lain, pihak tentera akan membantu pihak polis memantau Perintah Kawalan Pergerakan bermula Ahad ini. Baca tentangnya lagi pada pautan di bawah.

Tentera Akan Bantu Polis Pantau Perintah Kawalan Pergerakan Bermula Ahad Ini

80,000 Penjaja Dan Peniaga Di Selangor Bakal Terima Bantuan RM500

Bagai Lilin Yang Membakar Diri, Pak Nil Kongsi Insan Di Sebalik Kejayaan Dalam Hidupnya


Rahsia Membina Kekayaan Di Zaman Ekonomi Meleset. Lelaki Ini Dedahkan Cara Beliau

Nota Editor : Perkongsian ini asalnya adalah dari fb wall Faizul Ridzuan, seorang pelabur hartanah yang berjaya. Beliau juga sering menganjurkan seminar hartanah bersama beberapa orang lagi rakan beliau yang juga dikalangan mereka yang terlibat secara serius dalam pelaburan hartanah. Harapan kami artikel ini akan membawa kebaikan dan menambah pengetahuan anda.

2015 tahun gawat? 2015 tahun kemelesetan?

Siapa yang bersetuju dengan Prof Dr Hoo di sini? Secara jujur, saya berharap ramai yang membaca artikel beliau dan benar-benar mengikut nasihat beliau.

Ia mengingatkan saya kepada kemelesetan global dalam 2008 – 2009 (harga minyak adalah sekitar USD40 pada masa itu). Ketika itu kebanyakan berita dan pakar ekonomi sibuk mengatakan bahawa ekonomi di seluruh dunia berada dalam keadaan kucar-kacir dan separuh daripada negara di dunia ini akan melalui zaman kemelesetan termasuk Malaysia / Singapura. Nasihat umum dari mereka adalah jangan membeli apa-apa dan selamatkan wang anda.

Saya berumur 27 tahun ketika itu, bodoh dan naive. Saya hormati  dan dengar semua nasihat tersebut tapi sifat naive dalam diri saya mengatasi segalanya. Saya dengar tapi saya tak ikut. Dan sambil mendengar, saya bertanya diri sendiri soalan-soalan berikut:

1. Mengapa semua orang memberitahu saya cerita yang sama? (mentaliti ramai orang ketika itu)

2. Mengapa mereka yang memberi amaran tentang pelaburan kepada saya masih lagi bekerja, tidak bersara dan tidak hidup kaya raya? (Jika saya mahu bina kekayaan mengapa mesti mendengar kata-kata dari mereka yang tidak pernah cuba untuk mengembangkan kekayaan mereka sendiri?)

3. Kenapa saya perlu terlalu bimbang jika hartanah yang saya beli, boleh disewakan?

4. Mengapa pemaju dan penjual hartanah menawarkan jualan dengan terma-terma yang sangat mesra? Zero down, full rebate, tanpa bayaran muka dan lain-lain? Apabila tiada pembeli, penjual menjadi sangat-sangat mesra pelanggan.

5. Mengapa di waktu kesuraman dan kemelesetan di mana-mana, 3 hartanah yang saya beli nilainya terus dan sentiasa meningkat naik?

6. Jika ramai yang bimbang akan kemungkinan hilang pekerjaan, bukankah sepatutnya mereka cuba untuk meningkatkan pendapatan pasif mereka dan bukannya duduk diam tanpa melakukan apa-apa?

Akhirnya saya lakukan yang bertentangan dan membeli lebih daripada 10 hartanah semasa krisis 2009-2010. Saya tidak tahu bagaimana situasi ekonomi dalam masa 2-3 tahun lagi, tetapi saya baru saja membeli sesuatu yang saya tahu masuk akal. Saya telah memberi tumpuan kepada membeli yang berikut:

1. Unit kecil di kawasan terhad atau tiada bekalan.

2. Hartanah pasaran massa yang merupakan ‘rumah permulaan’ yang sesuai untuk penduduk setempat dan dalam kadar sewaan yang mampu dibayar oleh bakal penyewa di situ.

Strategi saya berhasil apabila sebahagian besar hartanah bagi unit-unit kecil dan hartanah pasaran massa ini telah meningkat dalam 2 ke 3 kali ganda nilainya. Mengimbas kembali pada jumlah hartanah yang saya beli pada masa itu, penyesalan saya adalah saya tidak membeli secukupnya!

Saya melihat banyak persamaan antara 2008 dan 2015, dan saya berharap ramai yang akan percaya akan kesuraman dan kemelesetan ini agar saya mempunyai lebih peluang untuk merebut beberapa tawaran menarik dalam tempoh kegawatan ini.

Pesanan saya di sini, berhati-hatilah dengan segala nasihat yang anda terima. Mereka mungkin berniat baik dan memang mengambil berat tentang hidup anda. Tetapi meminta nasihat dari orang yang salah sama seperti meminta tukang paip membaiki laptop. Jika nak baiki laptop, jumpalah mereka yang mahir membaiki laptop dan bukannya meminta nasihat dari tukang paip, kan?

Jika mahu membina kekayaan ketara sewaktu di zaman krisis sama ada melalui pelaburan atau perniagaan, pergilah belajar dari mereka yang telah berjaya melakukannya sebelum ini.

Akhir sekali, pernah ke dengar seorang penganalisis / ahli ekonomi / profesor yang menjadi kaya raya?


19 Sebab Kenapa Saya Suka Travel Ke Jordan

Jika anda bertanya pada saya negara timur tengah mana yang paling best? Saya akan pilih JORDAN.

2. Terdapat banyak makam Rasul dan Nabi, antaranya (Nuh, Harun, Yahya, Shuaib, Luth, Daud, Sulaiman, Khidir, Yusha’, Musa).

3. Terdapat banyak makam sahabat, antaranya (Zaid bin Harithah, Abdullah Rawahah, Jaafar Tayyar, Bilal ibnu Rabah, Amir abi Waqqas, Abdul Rahman Auf, Muaz Jabal, Abu Dzar Ghiffari, Abu Ubaidah, Shurhabil bin Hasanah, Dhirar Al-Azwar).

4. Ada 3 medan utama perang yang terkenal seperti Perang Mu’tah, Yarmouk dan Fahal.

5. Terdapat 2 kubu istana yang terkenal ketika perang salib : Karak Castle dan Showbak Castle.

6. Terdapat 6 buah kota Rom Decapolis : Jerash, Umm Qays, Pella, Jabal Qalah, Abila dan Bayt Ras.

7. Terletaknya tasik garam termasin di dunia iaitu Laut Mati, juga merupakan kawasan paling rendah di dunia berada 400m bawah paras laut.

Baca: Travel Solo 14 Hari Di Iran, Ini 9 Perkara Yang Ingin Saya Kongsikan

8. Terletaknya pokok Rasulullah atau dikenali sebagai Buqaawiyya, pokok tersebut berusia lebih dari 1500 tahun dan satu-satunya pokok besar yang terdapat di pedalaman Safawi. Di bawah pokok inilah nabi Muhammad saw bersama bapa saudaranya beristirehat ketika berdagang ke Syam.

9. Terletaknya bandar mozek terbesar di dunia yang berusia lebih dari 1400 tahun, bandar tersebut bernama Madaba.

10. Satu-satunya negara di dunia yang pernah diduduki pelbagai tamadun hebat dunia seperti : Rom, Parsi, Greek, Monghol, Umayyad, Abbasid, Ottoman, Khulafa’ Rashidin.

11. Kota Petra, diiktiraf antara salah satu tujuh benda ajaib di dunia pada tahun 2007.

12. Terletaknya gua Ashabul Kahfi, kisahnya telah diceritakan di dalam Al-Quran.

13. Wadi Rum, sebuah gurun padang pasir dengan keunikan gunung batu granit dan basalt. Pemandangannya sangat memukau di kala matahari terbenam.

14. Terdapat banyak istana lama empayar islam seperti : Qasr Amra, Qasr kharrana, Qasr Mushatta, Hammam Assarah, Qasr Al-Azraq, Qasr Al-Hisa, Qasr Qatrana.

15. Lain-lain lokasi sejarah : Umm El-Jimal di Mafraq, Iraq El-Amir di Wadi Seer, Ajloun Castle, Tafilah Castle, Maan dan Aqabah Castle.

16. Di negeri Al-Karak sahaja terdapat lebih dari 10 buah kota lama yang berusia ratusan tahun, antaranya di : Muhay, Rabba, Adir, Rakin, Al-Qasr.

17. Lain-lain destinasi menarik, antaranya : Royal car museum di Amman, Squba diving di Aqaba, Camel ride di Wadi Araba, bermalam di kem Badwi di Wadi Rum.

18. Siq Al-Barid atau dikenali sebagai Little Petra, sangat unik untuk diterokai, terletak 10km dari bandar Wadi Musa (Petra).

19. Jika anda peminat paleontologi fosil, anda boleh berkunjung ke kampung Iraq, di atas gunungnya terdapat banyak kesan fosil yang boleh dilihat dengan jelas.

Dan banyak lagi tempat-tempat menarik untuk dikunjungi di Jordan, rasanya jika diberi masa 3 bulan sekali pun belum tentu cukup untuk teroka semua tempat di Jordan.

Sekali imbas hampir kesemua tempat yang disenaraikan di atas merupakan lokasi berbatu yang mungkin membosankan bagi sesetengah orang. Tetapi percayalah sekali anda datang ke Jordan, saya yakin hati anda pasti akan terpaut.

Cewaahh! Dah macam duta Jordan pula jadinya. Haha. Soga bermanfaat.

Baca lagi: 4 Perbezaan Ketara Yang Aku Temui Sewaktu Travel Solo Ke Iran Di Bulan Ramadhan


7 Langkah Mudah Bina Tipi Untuk Kucing Anda Tidur Selesa

Sudah bosan tidurkan kucing anda di dalam bakul? Mahukan kelainan? Dengan 7 langkah mudah di bawah ini, anda akan dapat membina sebuah rumah baru kucing anda iaitu sebuah tipi! Tipi berbentuk kon seperti rumah orang Indian di Amerika Syarikat.

1. Ambil 2 batang kayu dan sandarkan pada batang kayu ketiga di atasnya.
2. Ikat semua kayu-kayu itu dengan ikatan angka 8. Ketatkan ia dan anda telah berjaya membina rangka tipi!
3. Gunakan kayu ke-4 dan ke-5 untuk menyokong struktur tipi tadi.
4. Ikat semua kayu-kayu itu dengan kukuh.
5. Kemudian, hamparkan kain selimut tadi dan potong mengikut bentuk kon.
6. Ambil kain selimut yang telah dipotong itu dan letakkan pada rangka tipi.
7. Lapik alas permaidani kecil di dalam tipi tersebut.

Oh ya! Jika rumah anda panas, pilih jenis kain yang sejuk agar beri keselesaan kepada kucing anda.

LIKE dan FOLLOW Vocket di Facebook serta Instagram


Akhirnya Saya Berjaya Selesaikan Masalah Lipas Dalam Kereta Dengan Cara Semudah Ini

Bila ada anak kecil, sudah pasti sisa makanan yang kecil seperti serdak biskut atau kek atau muntah anak menjadi perkara biasa di dalam kereta anda. Keadaan sebegini memang tidak dapat dielakkan dan sudah tentu ia menarik perhatian makhluk yang tidak diundang iaitu LIPAS.

Itulah yang terjadi pada kereta saya. Kebelakangan ini ia semakin kronik dengan pertambahan jumlah lipas yang semakin banyak. Amat merimaskan! Pelbagai cara telah saya ambil untuk atasi masalah ini tetapi tidak mendatangkan hasil. Bubuh kapur lipas, sembur racun serangga, perangkap lipas dan lain-lain gagal.

Akhirnya saya mendapat penyelesaian masalah lipas di dalam kereta saya. Suatu penyelesaian yang saya tak sangka dan amat murah tetapi hasilnya TERBAIK! Alhamdulillah.

Dalam set perangkap ini, anda akan mendapat satu kotak untuk diletakkan di tempat sasaran. Di dalam kotak itu sudah diletakkan gam dan diberi satu umpan yang akan menarik perhatian lipas (lihat gambar).

Akhirnya, setelah 5 perangkap saya dapat memerangkap kira kira 850 ekor lipas. MasyaAllah banyaknya lipas dalam kereta saya. Sekarang saya cuma pasang untuk pastikan generasi yang baru menetas juga terperangkap.

Harganya di pasaraya besar cuma RM7.50! Dalam tu ada 5 set. Cuba lah!

Baca lagi: Lipas Menjadikan Lelaki Ini Jutawan. Mungkin Anda Boleh Tiruvasi Idea Ini


Ketahui Cara Buat Aduan Melalui WhatsApp Jika Ternampak Orang Merokok Di Kedai Makan

Memasuki tahun 2020, secara rasminya Larangan Merokok di premis makanan mula dikuatkuasakan.

Menurut laporan KP Kesihatan, sebanyak 605 kompaun telah dikeluarkan sepanjang dua hari perlaksanaan larangan tersebut.

Rata-rata netizen bersetuju larangan ini dikuatkuasakan dan berharap perkara ini berterusan sampai bila-bila.

Untuk memastikan Larangan Merokok ini diteruskan, anda turut boleh menjalankan tanggungjawab anda dengan melaporkan tindakan individu yang masih berdegil kepada pihak berkuasa melalui aplikasi Whatsapp.

Pengguna boleh menghantar bukti kesalahan, nama restoran, waktu dan lokasi kejadian dilakukan ke nombor 0108608949 atau boleh terus membuat panggilan ke 0388924530.

Larangan merokok di premis makanan tertutup (berhawa dingin) diwartakan sejak 1993.

Bermula 1 Jan 2019, larangan merokok ini diperluaskan di premis makanan terbuka.

Tempoh setahun untuk pendidikan akan berakhir 31 Dis 2019.

1 Jan 2020 bermula penguatkuasaan penuh. pic.twitter.com/UT8bbSUNBp

— KKMPutrajaya (@KKMPutrajaya) December 31, 2019

Selain itu, denda bagi kesalahan tersebut ialah denda sebanyak RM 250 dan boleh dikurangkan kepada RM 150 jika denda dibayar dalam tempoh kurang daripada sebulan.

Walaubagaimanapun jika pesalah ingkar, dia boleh didenda maksimum sebanyak RM 10,000 atau penjara 2 tahun.

Sejak memasuki tahun 2020, Kementerian Kesihatan Malaysia dilihat aktif melaksanakan Larangan Merokok yang baru dikuatkuasakan bermula 1 Januari lalu. Klik pautan di bawah untuk bacaan lanjut.

Netizen Gembira KKM Mula Saman Perokok Ingkar Arahan Merokok Di Premis Makanan

Penjara Dua Tahun Jika Ingkar Larangan Merokok Mulai Januari 2020


Mudahnya Buat Mentega Segar Sendiri

Percaya atau tidak, rasa mentega segar buatan sendiri lebih sedap berbanding mentega yang dikilangkan. Selama ini pasti kita fikir susah untuk hasilkan mentega. Sebenarnya mudah sahaja buat mentega, malah kita boleh buat mentega tanpa perlu ada ladang lembu sendiri tapi kalau ada lebih baik. Hehe.

Ada dua cara untuk hasilkan bahan asas mentega iaitu:
1. Susu yang digunakan untuk menghasilkan krim, atau
2. Krim (heavy cream) yang dibeli dari kedai.

Jika anda mahu hasilkan krim dari susu, ikuti langkah ini:

Kemudian gunakan krim yang anda hasilkan sendiri atau beli di kedai itu dan ikuti langkah ini untuk menghasilkan mentega:

Air lebihan dari proses menghasilkan mentega dikenali sebagai buttermilk. Jangan dibuang air itu kerana ia boleh digunakan dalam penghasilan pastri pula.

Cuba anda buat mentega sendiri dengan mengikuti langkah-langkah diatas. Kongsikan hasilnya dengan kami di ruangan komen ini.

LIKE dan FOLLOW Vocket di Facebook serta Instagram


Sakit Semasa Travel Di USA, Bagaimana Saya Dapatkan Rawatan Dan Tuntutan Insurans

Dalam banyak-banyak negara, antara negara yang perubatannya paling mahal ialah Amerika. Dan bukan itu saja, kebanyakan klinik tidak akan menerima pesakit melainkan anda mempunyai insurans perubatan yang diberi oleh majikan.

Pastikan kalau anda ke sana (atau ke negara lain), bawa ubat misalnya antibiotik broad spectrum (amoxicillin dsb.) yang boleh digunakan kalau terpaksa. Kalau anda baik dengan doktor, beritahu yang anda akan pergi overseas dan minta course 5 hari. Ubat selesema tak perlu, boleh beli di CVS.

Ini ialah contoh kos dan prosedur yang saya lalui sewaktu demam di Boston, Massachusetts. Waktu itu kami tidak lagi menetap di Amerika, jadi kami gunakan insurans perjalanan biasa dari Malaysia.

1. Pergi ke 3 buah klinik di merata tempat. Soalan pertama ialah : “who is your insurance provider?”. Of course tak guna untuk beritahu syarikat insurans Malaysia.

2. Akhirnya pergi ke hospital awam. Mereka ini menerima pesakit yang tidak ada insurans. Kalau penduduk Boston dan tak mampu bayar, boleh membuat rayuan. Apa pun, lepas beratur 2 jam, jumpa doktor, buat test (letak cotton bud dalam mulut ambil sampel), doktor suruh beli Tylenol (Panadol) saja.

3. Bil tidak perlu bayar waktu itu juga. Tapi dihantar ke hotel 2 minggu kemudian. Ertinya kalau orang jahat mungkin letak alamat palsu.

4. Jumlah caj USD420. Saya bayar dulu dengan kad kredit.

5. Lepas tu call insurans itu di Malaysia dan mereka kata mereka akan bayar balik. Bila sudah balik Malaysia, bagi mereka resit semua. Saya berada 2 bulan di Boston jadi duit itu tidak boleh claim serta-merta, atau tak dapat serta-merta.

6. Oleh kerana demam tak baik, akhir sekali minta tolong kawan di ofis. Dia ada simpan antibiotik dan akhirnya tumpang makan ubat dia.

Contoh USD420 ini ialah untuk demam saja. Masalah yang jauh lebih besar akan timbul jika terjadi kemalangan atau sesuatu keadaan yang memerlukan anda ditahan di hospital atau perlu jalani pembedahan. Ia boleh mencecah puluhan / ribuan Dollar.

Untuk pengetahuan, pihak kedutaan Malaysia tidak dapat membantu dari segi kewangan. Mereka hanya boleh tolong kalau hilang pasport (bagi surat supaya anda boleh terus balik Malaysia). Hilang IC pun mereka tak boleh tolong.

Pastikan research tentang syarikat insurans yang anda gunakan untuk berjalan. Apakah had untuk claim? Adakah semuanya perlu bayar dulu atau setengah insurans boleh deal dengan hospital? Semua ini anda perlu ambil tahu sewaktu nak buat pembelian insurans.

Akhir sekali, nah saya belanja gambar di Boston, Massachusetts.

Baca lagi: Pengalaman Saya Buat Tuntutan Daripada Travel Insurans Selepas Kemalangan Di Luar Negara


Apa Yang Saya Pelajari Setelah Gagal Mendapatkan Visa Pakistan

Pakistan merupakan salah satu di antara negara yang memerlukan Visa untuk rakyat Malaysia. Tidak sah perjalanan anda ke Pakistan jika tidak mempunyai visa. Bagi anda yang berhajat kembara ke bumi Pakistan, di sini saya kongsikan beberapa tips untuk buat permohonan visa Pakistan.

Ini perkongsian berdasarkan pengalaman permohonan visa Pakistan saya ditolak dengan sadis baru-baru ini. Secara peribadi apa yang saya boleh katakan, permohonan visa ke Pakistan agak rumit berbanding negara lain yang pernah saya pergi.

#1 Isi borang permohonan
Seperti permohonan visa ke negara yang lain, perkara asas yang perlu anda lakukan adalah mengisi borang permohonan visa. Boleh download di sini.

#2 Dapatkan surat jemputan (Invitation Letter)
Ini bahagian yang agak cerewet, anda perlu dapatkan surat daripada warga Pakistan yang tinggal di sana mengesahkan mereka menjemput anda datang ke negara mereka.

Surat jemputan atau invitation letter itu mestilah disertakan bersama salinan kad pengenalan host anda. Jadi memang tak boleh nak tipu. Cara untuk dapatkan surat ini boleh cuba cari host di Couchsurfing. Pandai-pandailah anda berbudi bahasa dengan mereka, jangan risau orang Pakistan banyak yang baik-baik.

#3 Itinerari
Selain dari invitation letter anda juga diminta lampirkan salinan dokumen perjalanan seperti tiket penerbangan pergi dan balik, tempat yang ingin dilawati dan lain-lain dokumen penting.

Tips no #3 ini juga anda boleh guna jika tidak mahu pening kepala cara host untuk invitation letter. Tapi yang penting itinerari anda mestilah cukup kukuh dari hari pertama sampai pulang. Ini dikongsikan sendiri oleh seorang traveler berpengalaman kepada saya.

Dan pastikan anda yakin dan boleh menjawab dengan lancar jadual perjalanan anda ketika sesi interview itu nanti.

#4 Gambar dan passport
Sertakan sekali gambar ukuran passport 2 keping, warna background putih, salinan passport dan kad pengenalan. Sebagai langkah siap sedia, sertakan juga salinan surat tawaran kerja dan penyata bank . Agak janggal, tapi kenyataan. Sediakan sahaja sebagai persiapan awal.

Kedutaan Pakistan Kuala Lumpur.
Hantarkan borang permohonan lengkap anda di kedutaan Pakistan di Kuala Lumpur. Dekat sahaja dengan KLCC.

Alamat kedutaan: 132 Jalan Ampang, 50300 Kuala Lumpur, Wilayah Persekutuan Kuala Lumpur.
Telefon: +603 2161 8877 / +603 2161 8879

Waktu operasi untuk hantar borang permohonan visa hanya pada pukul 9 pagi hingga 12 tengah hari sahaja.

Setelah selesai semua proses, anda akan di interview. Jika bernasib baik anda boleh dapatkan resit pembayaran dan ambil visa Pakistan 2 hari kemudian. Sebaliknya berkemungkinan mereka akan hubungi anda 2-3 hari dari tarikh permohonan. Jika berlaku, ini isyarat kurang enak.

Catatan tambahan: Anda juga boleh cuba dapatkan visa terlebih dahulu dengan sertakan invitation letter tanpa tiket penerbangan. Maklumkan pada kedutaan yang anda akan membeli tiket jika visa diluluskan. Ini lagi elok.

Permohonan visa ke Pakistan saya gagal, setelah perbincangan dan penelitian dibuat ia berkemungkinan disebabkan saya masuk ke india melalui jalan darat, dari Kashmir ke New Delhi.

Dimaklumkan, kedutaan Pakistan sangat tegas dalam isu keselamatan Kashmir. Di kedutaan juga anda boleh lihat banyak majalah dan berita tentang isu pergolakan Kashmir sahaja seolah-olah tiada berita lain yang lebih baik.

Dan untuk kakitangan atau pekerja media, tiada jalan darat dibenarkan. Mesti sertakan semua dokumen lengkap termasuk tiket penerbangan masuk dan keluar Pakistan walaupun di atas urusan peribadi. Mereka juga tidak peduli berapa banyak cop dan negara yang telah anda pergi, memang tegas sungguh.

Kecewa tempahan tiket flight hangus, hanya Tuhan sahaja yang tahu.

Buat anda yang mahu buat permohonan visa ke Pakistan, saya doakan anda berjaya dan selamat mengembara!

LIKE dan FOLLOW Vocket di Facebook serta Instagram


Lelaki Ini Tunjukkan Cara Buka Peti Besi Ala James Bond

Peti besi menyimpan 1001 rahsia seperti wasiat, senjata, barang purba, resepi turun temurun dan mungkin juga, ada peti besi lain lagi di dalamnya.

Lelaki ini pernah diminta untuk membuka peti besi di Istana Buckingham, England kerana kepakarannya. Hebat bukan ?

Sekurang – kurangnya 3 buah peti besi berjaya dibuka setiap minggu dalam tempoh 27 tahun kerjayanya sebagai tukang kunci.

Sebuah rancangan televisyen “I Didn’t Know That” telah meminta Jason Osborne membuka sebuah peti besi menggunakan stetoskop sahaja seperti aksi James Bond di dalam filem.

Berjayakah Jason dalam cubaan pertamanya menggunakan stetoskop ?

Mungkin juga disebabkan ini, peti besi zaman sekarang dilengkapi sistem keselamatan berasaskan elektronik.


4 Cara Mudah Buktikan Sokongan Tidak Berbelah Bahagi Kepada Suami

Tahun ini dijangkakan ekonomi seluruh dunia tidak memberangsangkan. Malahan sejak tahun lepas di negara kita saja beberapa buah syarikat dan organisasi besar telah memberhentikan pekerja dan kakitangan mereka.

Bagi mereka yang tidak bernasib baik dan telah kehilangan kerja, ini adalah masa yang sangat sukar. Ditambah pula peluang pekerjaan yang semakin berkurang serta persaingan yang tinggi untuk mendapatkan kerja dengan jumlah gaji yang sama seperti sebelum ini.

Jika pasangan anda merupakan antara mereka yang berada dalam situasi di atas, berikut saya kongsikan 5 cara untuk tunjukkan tanda sokongan kepada insan yang anda sayang.

Bagi wanita, berkongsi masalah dan membicarakannya dengan pasangan bukanlah sukar. Tapi sebaliknya pula bagi lelaki. Sebolehnya mereka nak sorok dan simpan sendiri. Jika suami anda masuk dalam kategori ini, sebaik saja dia berbicara tentang masalahnya, diamlah dan jadi pendengar yang baik.

Whatsapp, Facebook dan segala media sosial tutup seketika dan berikan tumpuan kepada apa yang suami anda sedang bicarakan.

Dengarkan semua keluh kesahnya dengan sabar dan tenang. Dengan menjadi pendengar yang baik untuknya, ia membantu suami rasa nyaman dan tenang.

Ada hubungan suami isteri  seperti semakin lesu selepas beberapa ketika. kadangkala ia bukanlah salah anda berdua tetapi tekanan kewangan dan situasi semasa menyebabkan suasana sedikit tegang. Apatah lagi jika suami sudah hilang kerja. Maka diketika inilah menjadi teman rapat kepada suami adalah cara terbaik.

Berbincang sebagai sahabat membuat kita rasa lebih terbuka dan mudah untuk mencari jalan penyelesaian bersama.

Baca: 5 Sikap Isteri Yang Boleh Membunuh Perasaan Sayang Suami Dan Meruntuhkan Rumah Tangga

Meskipun sedang mengalami masalah hingga terasa stress, cubalah berikan pujian yang berarti kepada suami. Pujian yang sederhana dan kedengan ikhlas boleh membuatkan hatinya terasa sejuk dan sedikit lapang.

Lelaki pun adakala macam budak-budak juga perlukan perhatian dan kasih sayang. Dengan memuji, ia akan buat suami rasa dihargai dan seterusnya lebih percaya kepada kebolehan diri.

Kadang tak perlu cakap banyak pun. Dan sememangnya lelaki suka jika isteri tidak membebel di saat dia ada masalah. Peluk saja lah dia, kan suami kita. Kuasa sentuhan dan pelukan sangat berkuasa dalam memberikan ketenangan dan impak psikologi.

Cuma jika dah lama tak buat tu mungkin akan rasa janggal. Kenalah imbau balik zaman mula-mula kahwin dulu. Elok je peluk-peluk. Takkan dan tua sikit tak boleh. Cinta tak kenal usia lah.

Baca lagi: 6 Sebab Suami Tidak Rasa Dicintai Isteri

LIKE dan FOLLOW Vocket di Facebook serta Instagram


Cara Efisyen Bungkus Hadiah Dengan Pantas Dan Minimal. Kami Suka!

Adakala bagi sesetengah orang membungkus hadiah juga boleh jadi sesuatu yang membebankan.

Nak kena lekat sana sini. Bungkus tak lawa dan macam nasi lemak, atau macam balut belacan. Menikam kalbu pula bila kena sindir begini.

Tak mengapa, kami bawakan cara bungkus hadiah yang paling mudah dan cepat dari Jepun ini untuk panduan anda. Guna pelekat 2 kali je untuk lekatkan kertas pembungkus pada kotak.

Amacam? Senangkan? Kongsikan tips ini dengan rakan anda.


Ini Caranya Untuk Hasilkan ‘3D Photos’ Yang Sangat Cool Di Facebook

Nampaknya Facebook sekali lagi telah memperkenalkan fungsi terbaru di laman sosialnya. Melalui kemaskini terbaru, para pengguna berpeluang memuat naik 3D photo yang sangat cool di laman sosial.

Melalui fungsi terbaru ini, anda dapat melihat gambar yang paparan objek yang dari sudut yang berbeza. Buat anda yang berminat untuk mencuba fungsi terbaru ini, apa yang perlu anda lakukan adalah memilih tatapan 3D Photo yang tersedia di Facebook.

Seterusnya, pilih gambar yang diambil melalui mood potrait. Facebook akan mengintegerasikan gambar yang dipilih kepada mood 3D sebelum anda dapatkan kongsikan kepada umum.

Setakat ini fungsi ini cuma ditawarkan buat pengguna Facebook yang menggunakan sistem operasi iOS. Buat pengguna Android, anda mungkin perlu menanti lebih lama sebelum Facebook menawarkannya.


19 Tip Mengembara Dengan Lebih Murah Di Australia

Nota Editor: 19 tip mengembara lebih murah di Australia ini telah dikongsikan oleh Karima Hussin yang telah travel ke Australia selama 362 hari. Karima juga aktif menulis pengalaman travel beliau di website KarimaDiMana.com.

Australia merupakah salah satu negara yang paling mahal dalam dunia untuk dilawati. Tambahan pula dengan matawang ringgit yang tidak berapa kukuh sekarang, melancong ke Australia memerlukan kos yang agak besar.

Tapi, kalau hati sudah meronta-ronta, dan Air Asia pula ada tiket murah, redah sajalah. Dan disini saya sediakan beberapa tips yang mungkin berguna untuk anda mengurangkan sedikit kos disana nanti.

Bagi backpackers tegar, ini memang pilihan yang biasa kerana ia biasanya paling murah. Harga satu katil adalah sekitar 25-30 dollar.

Saya secara peribadi menyukai Female Dorm walaupun ia sedikit mahal dari Mixed Dorm, tapi lebih selesa. Kalau pergi ramai-ramai boleh ambil mixed dorm dan penuhkan satu bilik terus.

Youth Hostel International atau Hostelling International, kedua-duanya adalah organisasi yang sama. Berbanding hostel lain, biasanya hostel YHA biasanya lebih selesa walaupun harganya dua atau tiga dollar lebih mahal.

Tetapi dengan adanya kad hostel YHA, kita akan dapat 3 dollar (atau 10%) diskaun. Bukan hanya hostel, kad ini juga diterima di agensi-agensi pelancongan yang lain. Dan jangan mohon kad ini di Australia, ia boleh dipohon di Malaysia dengan hanya 40 ringgit sahaja. Kad YHA sah digunakan di seluruh dunia!

Couchsurfing adalah cara dimana kita boleh tinggal di rumah warga tempatan dengan percuma. Ia adalah salah satu cara paling baik untuk mengembara mengenali cara hidup penduduk tempatan.

Anda perlu mendaftar dahulu sebelum menggunakan perkhidmatan dan pastikan semua maklumat telah diisi supaya anda dapat meyakinkan mereka untuk menerima anda ke rumah mereka. Kalau mengembara sendirian atau dua orang sangat sesuai guna cara ini.

Berbanding hostel biasa, AirBnb lebih murah kerana orang tempatan yang menyewakan bilik atau rumah mereka sendiri. Tapi anda perlu pilih betul-betul supaya dapat bilik yang berpatutan, dekat dengan pengangkutan awam dan mempunyai review yang bagus.

Kadang-kadang cara ini lebih murah dari tinggal di hostel, terutamanya di bandar besar seperti Melbourne dan Sydney.

Kalau anda melakukan road trip, anda boleh berkhemah di tapak perkhemahan yang jauh lebih murah dari bermalam dalam bilik. Ada juga syarikat kereta sewa yang menyediakan barang-barang perkhemahan yang lengkap seperti syarikat Autobarn Traveler dan Wicked Campers.

Harga tapak khemah di Caravan Park adalah antara 10 dollar sehingga 20 dollar seorang, dan ada juga yang percuma. Ada juga Caravan Park yang menawarkan harga pakej yang lebih murah.

Dan untuk memudahkan anda mencari tapak khemah percuma atau murah, saya cadangkan anda install aplikasi Wikicamp di telefon bimbit. Bukan setakat senarai tapak perkhemahan, ia juga ada review pengguna, gambar dan update semasa.

Ia memudahkan anda untuk mencari tapak khemah yang sesuai dengan bajet. Ia adalah aplikasi yang saya gunakan sewaktu roadtrip sejauh 6000 kilometer sepanjang Western Australia dahulu. Memang berbaloi.

Kerana makanan di Australia biasanya mahal, cara paling baik mengurangkan kos adalah dengan memasak. Yang menariknya, Australia penuh dengan makanan mentah yang murah-murah.

Rempah dan pes makanan Asia juga biasanya mudah didapati di Asian Shop atau di pasaraya besar. Daging halal mudah didapati (biasanya jenama Lilydale di pasaraya Coles). Kalau di Melbourne, saya suka beli sayur dan buah buahan di Queen Victoria Market.

Bukan setakat segar, ia juga penuh dengan pilihan dan berwarna-warni. Saya suka beli marinara mix iaitu campuran makanan laut kerana ia sangat sedap untuk dibuat tomyam.

Terdapat banyak hostel di Australia yang menyediakan sarapan pagi, biasanya roti, bijirin, kopi, teh, mentega kacang, jem. Ada juga yang menyediakan buah-buahan. Jadi tak perlu keluar duit untuk makan pagi.

Sarapan di luar agak mahal. Kalau seketul muffin dan satu cawan kopi di 7Eleven pun sudah 4 dollar, bersamaan 12 ringgit Malaysia. Sambil sarapan di hostel, anda juga boleh beramah mesra dengan pengembara yang lain juga.

Biasanya dalam setahun Air Asia akan ada promosi besar-besaran untuk tiket tahun berikutnya. Jadi rancang awal-awal dan beli tiket awal. Biasanya saya buat beginilah.

Setahun sebelum sudah beli tiket. Atau paling kurang 6 bulan sebelum. Biasanya semakin dekat dengan tarikh perjalanan, semakin mahal harga tiket. Rasanya kebanyakan anda sudah tahu perkara ini juga.

Untuk berjalan-jalan di dalam bandar, jangan beli tiket setiap kali mahu naik bas atau LRT. Beli kad prepaid kerana ia biasanya lebih murah. Ada juga bandar-bandar yang menyediakan kad untuk pelancong yang sesuai untuk jangkamasa pendek.

Di Melbourne mereka menggunakan Myki di Melbourne, Opal kad di Sydney, Smart Rider di Perth dan Go Card di Brisbane.

11. Naik pengangkutan awam di luar waktu sesak (peak hour)

Biasanya 6-9 pagi dan 4-7 petang adalah waktu orang pergi-balik kerja, jadi pengangkutan awam sesak. Jika anda mengelak waktu ini, anda boleh dapat sehingga 30% diskaun dengan kad prepaid. Itu adalah penjimatan yang besar.

Ada diantara bandar-bandar besar di Australia mempunyai bas percuma yang membawa anda mengelilingi kawasan CBD. Jadi apa salahnya menggunakan bas ini sepenuhnya kerana biasanya ia juga berhenti di tempat tempat yang menjadi tumpuan pelancong. Macam bas hop on hop off juga, cuma ianya percuma!

Tempat-tempat seperti muzium, galeri seni dan taman botani adalah antara tempat-tempat percuma yang anda tak patutu tinggalkan ketika melawat di Australia. Ada juga muzium dan galeri seni yang berbayar tapi harganya jauh lebih murah dari aktiviti yang lain.

Bagi saya secara peribadi, muzium adalah ‘must visit place’ bagi semua tempat kerana disitu kita dapat macam-macam maklumat tentang tempat tersebut dan membuatkan pengembaraan kita lebih make sense. Itu bagi sayalah. Setiap orang ada kesukaan yang berbeza-beza.

Jangan tak tahu bahawasanya di Melbourne dan Sydney ada free walking tour dimana seorang pemandu pelancong akan membawa anda di sekitar bandar dan menerangkan tentang bandar itu. Biasanya mereka ini adalah anak jati bandar itu sendiri.

Well, sebenarnya, ia bukanlah seratus peratus percuma, cuma mereka mengharapkan tips dari anda. Tapi suka hati anda mahu beri tips banyak mana.

15. Pergi ke pantai atau pulau berdekatan

Kalau di Melbourne ada St. Kilda atau Mornington Peninsular, di Perth ada Rottnest Island dan Sydney ada Manly Island, dan banyak lagi kerana banyak penempatan di Australia dibina berdekatan pantai.

Anda boleh berkelah atau melakukan aktiviti lain ketika kesini. Biasanya ia dihubungkan dengan pengangkutan awam dari pusat bandar.

Kalau anda ke Rottnest Island, anda boleh berbasikal di seluruh pulau dan mungkin akan terjumpa quokka, haiwan unik yang hanya terdapat di pulau itu sahaja.

Dan jika anda ke Manly Island di Sydney, anda akan dapat lihat bangunan Sydney Opera House dari sudut yang paling cantik.

Anda tidak perlu ke zoo untuk melihat haiwan natif Australia. Jika anda ke taman-taman negara (terutamanya di Western dan Northern), anda akan dapat melihat kanggaru atau wallabi di mana-mana.

Di Nitmiluk National Park di utara Australia contohnya, terdapat walabi yang amat jinak dan sentiasa merayau-rayau di sekitar kawasan khemah.

Kalau mahu mencari wifi percuma, anda boleh ke perpustakaan sahaja. Biasanya ia percuma.
Tak perlu beli pas internet atau sim-card kalau hanya pergi sekejap sahaja. Di café-café pun biasanya ada juga wi-fi percuma, cuma anda perlu makan disitu lah.

Jika anda mahu roadtrip, ini adalah digalakkan. Selain boleh memandu sendiri, anda juga boleh berhenti di mana-mana sahaja yang anda suka. Dan di Australia ada banyak tempat-tempat outback yang menarik untuk di jelajahi dan berkhemah di sepanjang jalan.

Saya lebih suka West Coast berbanding East Coast kerana di situ tidak terlalu sesak dengan pelancong.

Kalau anda mahu ke Uluru, saya cadangkan anda ambil pakej sahaja. Ia lebih murah dari mengembara sendiri kerana pengangkutan awam disini tidak banyak.

Setahun di Australia, saya hanya mengambil pakej ini kerana ini sahaja pilihan yang masuk akal untuk meneroka Uluru, Kings Canyon dan Kata Tjuta yang letaknya di padang pasir terpencil di tengah-tengah negara Australia yang besar ini.

Memang Australia negara mahal, tapi kalau kena caranya, kita boleh mengembara dan menikmati keindahan, mengenali cara hidup dan mendapat pengalaman baru di negara orang dengan cara yang lebih murah.

Semoga tips di atas membantu anda meyediakan bajet dengan lebih berhemah. Selamat mengembara!

Dan Jika Anda Ke Australia, Pastikan Anda Selfie Dengan Quokka. Super Cute!

LIKE dan FOLLOW Vocket di Facebook serta Instagram


Cara-Cara Ibu Ini Buat Sendiri Dapur Permainan Anaknya Guna Kotak Kadbod Terpakai

Ibu mana yang tak sayang anak. Wanita ini, Rodessa Villanueva-Reyes dari Filipina hanya menggunakan barangan terpakai dan kotak-kotak kadbod sahaja untuk membuat set dapur masak-masak untuk anaknya yang berusia setahun bermain.

Projek  do-it-yourself (DIY)  Rodessa ini menerima banyak komen positif dan shares di Facebook. Jom kita lihat cara-cara Rodessa buat dapur untuk anaknya ini.

Kotak untuk membuat dapur ini diambil dari rakan-rakan Rodessa. Pastikan kotak itu masih boleh dipakai. Kemudiannya beliau lukis pada kotak itu bahagian yang hendak dipotong.

Selepas dipotong bahagian yang dilukis dengan marker, beliau susun kotak itu mengikut bentuk dapur.

Rodessa menggunakan stiker vinyl untuk menghiasi kotak-kotak itu. Ini akan memberi warna kepada dapur anak anda itu nanti.

Rodessa menambah tulisan ‘Audrey’s Cafe & Restaurant’ kepada dapur anaknya itu. Jadi ia kelihatan seperti restoran yang betul. Rodessa turut menambah dapur permainan anaknya yang sedia ada untuk menambah lagi seri dapur anaknya itu.

Jadi siaplah sudah dapur khas Rodessa untuk anak kecilnya. Jadilah seperti Rodessa. Dalam ekonomi yang tidak menentu ni, sedikit sebanyak anda boleh berjimat dari berbelanja beli mainan yang mahal untuk anak anda. Anak anda pun happy nanti.

Boleh lihat gambar-gambar lanjut dapur ini di bawah. Boleh jadikan reference nanti. Jadi selamat mencuba!


Pendaki Ini Berkongsi Pengalaman Ke Sungai Bangan Di Terengganu Yang Jernih Dan Cantik

Nota Editor: Cara-cara untuk ke Sungai Bangan, Terengganu ini telah dikongsikan oleh Murshid Haji Maktar (daripada Group Sunrise Xventure) khas untuk Vocket.

Hobi Murshid yang meminati fotografi, berkhemah, hiking, aktiviti outdoors dan sukan lasak merupakan penyebab beliau keluar setiap hujung minggu dan telah mendaki beberapa gunung dan bukit yang terdapat di Semenanjung Malaysia. Buat penggemar hiking, perkongsian ini mungkin boleh dijadikan panduan untuk anda ke Sungai Bangan yang jernih dan bersih ini.

Chemerong, Gunung Berembun dan Air Terjun Langsir (singkatannya CBL) sangat terkenal dikalangan pendaki. CBL terletak di Terengganu.

Namun tak ramai dikalangan orang awam yang tahu dan mampu untuk sampai ke sana disebabkan oleh pendakian yang mengambil masa hampir sehari (bergantung pada stamina) untuk sampai ke Air terjun Langsir (campsite). Biasanya hikers akan ke sana selama 3 hari 2 malam.

Saya bersama rakan daripada Sunrise Xventure seramai 35 orang bertolak dari KL pada khamis malam pada jam 11pm,  dan tiba di air terjun Chemerong, Dungun pada jam 6 pagi.

Baca: 9 Resort Atas Air Dengan Suasana Romantis Untuk Bulan Madu Di Malaysia

Kami solat subuh dan sarapan di cafe diikuti dengan pembahagian bekalan makanan/keperluan (rations) serta briefing oleh ketua kumpulan.

Pagi jumaat jam 8.30am kami mulakan pendakian dari air terun Chemerong. Pada jam 10.30am kami tiba di kem Y  dan berehat seketika di sini.

Pendakian diteruskan ke puncak Gunung Berembun dan tiba di puncak pada jam 1pm. Di sini kami berehat selama 5 minit.

Dari puncak kami teruskan perjalanan ke Air Terjun Langsir (campsite) dan tiba di sana jam 3.30pm. Di sini kami pasang khemah untuk bermalam dan para pendaki melakukan aktiviti bebas.

Pada hari sabtu kami lakukan aktiviti bebas dan mandi manda di Jeram Lesung yang terletak bersebelahan dengan Air Terjun Langsir. Dan pagi ahad jam 9 pagi kami mula turun semula dari Air Terjun Langsir ke Sungai Bangan. Ia ambil masa lebih kurang 1 jam.

Kami mandi manda di Sungai Bangan selama 1 ke 2 jam. Dari jam 12 tengahari turun semula ke Air Terjun Chemerong dan tiba di bawah jam 5 petang.

Pesanan saya, seperti yang seperti semua tahu kalau boleh barang-barang, makanan dan sampah apa yang kita bawa masukdan naik, pasti kan kita turunkan jugak. Kawasan hendaklah dibersihkan demi menjaga alam sekitar kita.

Saya paling takut kalau ada orang yang tak bertanggung jawab kotorkan air yang jernih dan hijau tu dengan sampah sarap mereka.

Baca lagi: 23 Aktiviti Menarik Di Pulau Langkawi. #10 Dan #13 Paling Terbaru!

LIKE dan FOLLOW Vocket di Facebook serta Instagram


Cara-Cara Register Trademark Sendiri Dengan Kos Yang Lebih Murah Untuk Jenama Anda

CARA CARA MELAKUKAN HAK CIPTA/TRADEMARK MURAH

Ramai peniaga dan brand owner khususnya tak ambil peduli untuk trademark kan logo atau jenama mereka sendiri. Di Malaysia itu biasa, tapi di luar negara mereka amat mementingkan hak cipta tereplihara mereka.

Last month sis Lora bergelumang dengan isu trademark ni, dan kami hire agent untuk bantu kami buat trademark dari awal proses carian sampai la ke registration.

Dan memang banyak orang risau nak buat trademark ni di sebabkan HARGA MAHAL.

Yes semua orang ingat orang kaya je boleh trademark kan brand diorang. Dan bila ejen bagi kami quotation memang betul harga nya RM1550 untuk permohonan awal sahaja (uwaaa nangis dah masa ni).

Tapi Alhamdulillah jumpa sorang insan mulia masa di seminar FB Ads dia ajar step by step untuk apply trademark dengan harga mampu milik. Bukan mampu milik je tapi memang MURAH!

So hari ni Sis Lora nak share sikit cara trademark kan brand anda dengan harga yang berpatutan dan tanpa menggunakan ejen. Jangan salahkan agent kalau dia caj kita sebab masa dan kepakaran mereka harus lah di ambil kira.

Tapi untuk yang kaki jimat macam sis Lora ni, meh sini sis Lora guide satu-satu ok. Sebelum tu kenal pasti apa yang nak di trademark kan ye.

Kalau perniagaan tu belum di daftarkan di SSM tak ada masalah untuk trademark kan dulu. Mereka hanya perlukan IC anda sahaja. Tapi kalau logo atau nama yang nak di trademark kan itu di bawah syarikat anda haruslah bawa SSM bersama ye!

1. Sila search nama yang anda inginkan samaada dah ada orang trademark kan atau masih ada lagi. ‘User not found’ bermaksud nama tersebut masih available dan anda boleh trademark kan cepat cepat. Weeee.

2. Walk in ke Wisma UOA Bangsar, ambil no tekan button 6 atau 7 dan tunggu sehingga anda di panggil. Masa tu boleh la tengok artikel berkenaan hak cipta dan paten kat sini. Setelah nama di panggil terangkan anda nak trademark kan nama perniagaan anda dan mereka akan bagi borang TM5.

Ambil nombor kat sini ye. Sambil tu boleh la tengok diorang ada buka pendaftaran seminar atau bengkel berkaitan harta intelek.

3. Borang dan cara isi form boleh tengok di setiap gambar dan caption sekali. Untuk CLASS/CATEGORY yang anda boleh trademark walaupun nama yang sama tapi industry yang berlainan anda masih ada peluang untuk trademark dengan nama yang anda inginkan walaupun ada 70% sahaja peluang untuk diluluskan hehe.

Borang yang diorang akan bagi di kaunter. Ada checklist and step by step nak isi borang tau. Siap sample sekali both in English and Bahasa juga

TM5 borang paling utama, dekat ruangan kosong besar tu la kena tampal logo/tulisan/gambar yang kita nak trademark kan. And kalau anda nak trademark kan warna kena tick kat box bawah tu. And state color apa, kalau korang ada buat tulisan roman ke apa ke pelik sikit kena explain details kat bawah ni ye

Masukkan class apa korang nak trademark kan. Cth kalau online ke butik/retail trading class 35. Untuk setiap class berbeza korang kena apply berbeza tau. So nak pilih 5 class times la RM370 (gulpp)

So tandatangan and kena statekan tahun bila pakai logo tu.

Okay ni penting, segala apa nak isi tu ada dia dah bekalkan kat bawah. A kena isi apa, B isi apa. So jangan risau okay. Yang dekat ruang kosong tengah tu tampal lagi logo/tulisan/gambar yang nak di trademark kan. Skala kecik sikit (orang printing atas tu tau size dia cakap je nak apply trademark). Dan sebelah bawah kanan yang pesuruhjaya sumpah akan chop ye.

Okay ni antara class yang boleh di pilih. Belakang ada lagi tau.

Ni contoh proses dan tempoh masa untuk apply just in case korang tak percaya apa yang Sis Lora explain. Hehee.

Taraaa untuk application RM370 dah settle, insyaAllah dalam masa 8 bulan boleh register kalau takde bantahan. Kalau buat guna third party ni RM370 pedepoooff terus jadi RM1500 hahha. So jimat lah kita!

4. Setelah borang dah lengkap bawa borang tersebut untuk pesuruhjaya sumpah cop (lokasi sebelah tangga 7Eleven depan office harta intelek ni je dengan harga RM5).

5. Buat 4 salinan untuk semua borang (fotostat di kedai printing atas San Francisco Coffee depan office Harta Intelek je).

6. Dah lengkap sila semak senarai checklist anda dan ambil nombor dan hantar ke kaunter seperti biasa.

7. Dan seterusnya buat bayaran sama ada guna kad kredit, tunai, debit kad atau cek. RM370 untuk permohonan awal dan biasanya mengambil masa 8 bulan dan jika lulus anda kena bayar RM650 dan proses register trademark ™ anda telah berjaya!

8. Oh bagi yang nak mempercepatkn proses sebab dah tak nak tunggu, anda boleh failkan borang TM5A dengan yuran RM250 , dan terus failkan TM5B dengan yuran RM1200 (biasanya selepas diberi kelulusan dalam masa 5 hari bekerja)

9. Oh ya, jangan lupa sediakan gambar LOGO/PERKATAAN sebelum buat trademark ye sebab nak memudahkan kerja.

Untuk sesetengah peniaga dia tak kisah untuk buat ™ ni sebab dia rasa mungkin perniagaan dia sikit je atau part time je, tapi rezeki kalau Allah nak bagi terus letup business sekali dah ada orang trademark kan dan claim anda plagiat dia. Kan susah?

Dalam harta intelek tak ada istilah siapa mula dulu tetapi siapa yang memohon dulu dialah yang berhak.

Tag la rakan rakan founder atau peniaga yang nak buat trademark tapi tak tahu. Moga bermanfaat.


11 ‘Trick’ Cari Penginapan Pada Harga Lebih Murah Di AirBnB Sebelum Anda Travel

AirBnB kini bukanlah sesuatu yang asing bagi mereka yang gemar travel. Platform yang menyediakan pilihan homestay dan bilik penginapan untuk disewa dalam tempoh beberapa hari hingga beberapa bulan ini kian menjadi pilihan di kalangan mereka yang suka melancong.

Tapi masih ramai juga yang tidak tahu bagaimana cara terbaik untuk mendapatkan bilik atau rumah sewa dengan harga lebih rendah, terutama bagi mereka yang telah terbiasa tinggal di hotel atau hostel sewaktu travel.

Baru-baru ini ada beberapa orang menghubungi saya dan bertanya tentang AirBnB. Lebih malang, ada antara mereka yang telah membuat tempahan tapi tempahan tersebut telah dibatalkan oleh pemilik rumah tersebut.

Berikut saya kongsikan beberapa tips untuk anda yang masih baru atau tak biasa dengan AirBnB.

Di website dan apps AirBnB ada filter yang disediakan untuk kita buat saringan dan carian dengan lebih tepat.

Berikut antara tapisan penting yang boleh dibuat menerusi  filter ini:

1. Instant book : Jika mahukan pengesahan segera atau tarikh nak menginap di rumah itu dah terlalu dekat, anda set on untuk fungsi ini. Bagi saya, saya jarang guna fungsi ini sebab paling kurang selalunya 3 ke 2 minggu sebelum tarikh saya dah buat tempahan. Sempatlah tunggu host buat pengesahan.

2. Price range : Filter yang sangat membantu bila kita buat carian harga mengikut bajet.  Ini adalah fungsi filter yang paling kerap saya guna di AirBnB. Saya tetapkan bajet dan gerakkan filter ‘Price range’ ke titik bajet maksma  yang saya tetapkan. Tak lah buang masa kena skroll dan tinjau senarai satu persatu termasuk yang mahal.

3. Room type (jenis bilik) : Satu lagi filter yang bagus dan kerap saya guna. Ada 3 pilihan yang kita boleh pilih ikut keadaan semasa sewaktu travel nanti:

(a) Entire place : Maksudnya kita boleh sewa satu rumah tanpa perlu duduk bersama tuan rumah. Jika travel dengan keluarga, inilah pilihan terbaik sebab ia lebih privasi, dan boleh memasak.

(b) Private room : Sewa bilik saja, dan bahagian lain rumah dikongsi bersama tuan rumah seperti dapur, ruang makan dan meja makan, ruang tamu dan ruang rehat, bilik air serta ruang am lain seperti beranda dan halaman rumah. Ye lah kalau depan rumah dia pantai dengan view cantik, mestilah kita nak lepak sekali kan?

(c) Shared room : Berkongsi bilik dengan penghuni atau penyewa lain. Jika travel solo ini mungkin pilihan yang baik dan paling murah tapi tiada privasi. Ruang lain dalam rumah dikongsi dan digunakan bersama. Bagi wanita travel solo, sebolehnya elakkan pilihan ini. Kita tak tahu siapa rakan sebilik kita.

Jika mahu lihat cara hidup masyarakat setempat dengan lebih dekat, stay like a local, (b) dan (c) adalah pilihan terbaik. Tapi kena baca betul-betul apakah syarat lain yang tuan rumah kenakan : ruang am boleh guna sampai jam berapa, lampu kena tutup jam berapa, tak boleh buat bising bermula jam berapa, dan syarat-syarat lain.

Antara pengalaman yang saya akan ingat ialah sewaktu menyewa bilik di Amsterdam. Lokasi rumah di luar Amsterdam, tapi dekat dengan stesen tram dan kedai. Di depan rumah pula ada sekolah rendah.

Cantik rumahnya, siap ada taman peribadi di laman rumah. Pintu masuk pula di bahagian belakang rumah. Memang agak keliru masa mula-mula sampai. Dan paling tak dijangka, tuan rumah tutup pemanas dan elektrik tepat jam 10 malam.

Masa tu musim sejuk pula tu. Huhu. Memang merengkok lah tidur. Nasib baik selimutnya tebal. Haha. Setiap malam begitu lah keadaannya. Tapi nak dapat harga murah dan merasa tinggal dengan local, dapat lihat budaya mereka dengan lebih dekat, tahan sajalah.

Dan yang paling penting mesti pandai bawa diri dan hormati privasi tuan rumah. Kebersihan ruang dapur dan bilik mandi juga kenalah 200% dijaga. Ingat, kita bukan sekadar bawa nama dan muka kita saja, nama negara turut ikut serta.

Perhatikan bagaimana susun atur barang di dapur dan di bilik air. Paling penting letak semula barang di tempat asal selepas digunakan. Jika tuan rumah letak karpet di bilik air, pandai-pandailah usaha tak nak bagi air tumpah di karpet. Haha.

Banyak lagi fungsi lain dalam filter seperti Room and beds, Amenities (dapur, shampu, pemanas), Facilities (elevator, parking dan gym) dan lain-lain. Tapi fungsi ini saya agak jarang guna sebab selalunya ada disebut di bahagian ‘About this home’ dan ‘Amenities’.

Jika anda travel dengan cara naik bas dan keretapi, pilih lokasi menginap yang dekat dengan stesen perkhidmatan awam ini. Lihat juga jika ia dekat dengan kedai runcit dan pasaraya. Semua ini biasanya dinyatakan di ruang ‘About this home’. Jika tak ada, kita boleh hantar mesej kepada host dan tanya.

Intai juga di bahagian feedback. Jika host dah ada ramai penyewa lain sebelum ini, biasanya ada feedback yang sebut kemudahan lain yang terletak berdekatan.

Biasanya juga, caj sewaan di kawasan bandar dan dekat dengan kemudahan awam lebih mahal berbanding di luar bandar.

Tapi bagi yang buat road trip dan sewa kereta, tak ada masalah jika cari bilik atau rumah yang agak jauh dari kemudahan awam. Harga sewaan juga selalunya lebih murah.

Gambar di atas adalah tanda ‘Super Host’, bermakna tuan rumah dah ada banyak feedback dan menerima rating tinggi daripada pelanggan sebelum ini.

Superhost hanya diberikan oleh AirBnB kepada tuan rumah yang berjaya memenuhi syarat yang diletakkan iaitu menjadi host lebih dari 10 penyewa berbeza, membalas pertanyaan bakal penyewa dengan pantas dan terima rating 90% ke atas, terima banyak rating 5 bintang daripada penyewa sebelum ini dan paling kurang separuh daripada jumlah penyewa telah tinggalkan review dan rating yang tinggi untuk host.

Rekod bahawa host tidak pernah batalkan tempahan yang telah beliau disahkan juga turut diambil kira oleh AirBnB.

Tapi tak bermakna kita hanya perlu pilih super host. Yang tak dapat super host pun masih banyak yang ok. Malahan, kadang kala ada host yang sebenarnya bagus tapi baru saja sertai AirBnB. Jadi dia belum terima banyak feedback yang melayakkan dia menjadi Super Host.

Lihat gambar yang disertakan oleh host seperti ruang tamu, bilik, bilik air, bahagian luar rumah dan suasana sekitar. Jika rasa tak yakin dengan gambar yang disertakan,  boleh skip, kiv atau hantar mesej kepada host, minta gambar extra.

Sementara itu, teruskan lagi carian untuk rumah lain.

Baca: 2 Kisah Lucu Yang Aku Lalui Sepanjang Jadi Host AirBnB Di Amsterdam

Ada rumah yang hanya sediakan ruang tidur dan bilik air saja, tak ada dapur. Ada juga rumah yang lengkap serba serbi termasuk mesin basuh dan pengering baju. Jika  travel bersama keluarga dalam tempoh lebih dari seminggu, pilihan rumah yang sediakan kemudahan lengkap adalah lebih baik.

Tapi ada juga host yang nyatakan mereka sediakan kemudahan termasuk dapur di bahagian amenities. Tapi bila sampai di sana, rupanya dapur yang dinyatakan hanyalah microwave oven dan cerek. Sebab itu amat penting untuk kita semak dan hubungi host sebelum buat tempahan. Tanya mereka betul-betul apakah kemudahan di bahagian dapur dan bilik air yang disediakan.

Ada host yang mengenakan syarat pembatalan yang ketat dan ada pula yang benarkan kita batalkan tempahan beberapa hari sebelum tarikh menginap.

(a) Strict Cancellation : Bermakna jika kita batalkan tempahan, hanya beberapa peratus sahaja daripada jumlah sewa yang dibayar akan dipulangkan. Berhati-hati jika sewa di rumah yang kenakan syarat begini. Jika kita batalkan tempahan, kita yang akan rugi. Manalah tahu tiba-tiba kita terpaksa batalkan trip, travel buddies tak jadi pergi, atau ada hal kecemasan lain.

(b) Flexible cancellation : Kita boleh batalkan tempahan seminggu atau paling lewat 24 jam sebelum tarikh kita menginap. Saya lebih selesa buat tempahan menginap di rumah yang ada pilihan seperti ini. Yang penting anda baca betul-betul syarat di bahagian pembatalan ini.

Ini perangkap harga yang mesti kita semak. Ada host yang letakkan caj tambahan untuk tetamu ke 2, ke 3 dan selebihnya. Ada juga host yang kenakan caj untuk tuala dan kos mengemas rumah.

Jika tak pasti dengan caj yang dikenakan, hantar mesej dan tanya kepada host sebelum buat tempahan.

Baca peraturan yang dinyatakan oleh host dengan teliti. Ada host yang meletakkan syarat tidak boleh bawa kanak-kanak berumur di bawah 12 tahun (mungkin atas faktor keselamatan dan lokasi rumah), ada juga yang tak benarkan bawa haiwan peliharaan, tak boleh merokok di dalam rumah dan tak boleh berparty.

Ada juga yang letakkan syarat mesti tiba di rumah mereka pada waktu tertentu. Jika kita tiba lewat, sedikit bayaran akan dikenakan oleh host. Baca peraturan host dengan teliti.

Selain nak bertanya soalan-soalan di atas, sebenarnya sangat disarankan untuk kita hubungi host sebelum buat tempahan dan booking. Dengan cara ini kita dapat lihat berapa cepat host balas mesej, adakah dia memberikan jawapan yang tepat mengikut soalan yang ditanya (masalah jawapan selalu berlaku bila host tak pandai berbahasa Inggeris), dan bagaimana cara host membalas mesej kita.

Dan yang penting, kenalkan diri, dari negara mana kita datang, berikan sebab kenapa kita ke negara mereka (selalunya saya beritahu – tak sabar nak lihat tempat anda yang cantik), dan berapa ramai yang akan menginap. Adakala saya berikan sekali umur anak, agar mereka tahu kita datang bersama keluarga.

Ada host yang tak begitu ramah dan suka melayan, pendek kata dia bagi cold reply. Jika begini, kita boleh pertimbangkan untuk cari rumah lain.

Tapi jika host peramah, menjawab dengan baik semua soalan kita (dan kita pun kenalah tanya elok-elok, berbudi bahasa), maka ini juga sebenarnya adalah peluang untuk kita minta diskaun. Hehe.

Saya merupakan antara yang gemar gunakan AirBnB bila travel. Sebab selain daripada dapat tinggal di kejiranan masyarakat setempat di lokasi yang dikunjungi, melalui AirBnB juga saya dapat rasa pengalaman baru, dapat melihat budaya mereka dengan lebih dekat dan dapat rasa stay like a local, walaupun sekejap.

Tak semua mampu travel lama sampai berbulan atas berbagai faktor dan komitmen. Yang penting, setiap kali travel ia dapat membuka minda dan pemikiran, dan kita balik ke Malaysia dengan perspektif baru.

Dan untuk pengetahuan anda, AirBnB bukan hanya terhad untuk cari penginapan bila travel di luar negara saja. Jika nak sewa rumah atau bilik sewaktu bercuti di dalam Malaysia pun ada banyak pilihan.

Akhir sekali, jika anda belum ada akaun AirBnB boleh daftar di link ini dan dapatkan diskaun sebanyak RM105. Register pakai akaun Facebook pun boleh.

Oh ya. Tak semestinya lepas register kena terus buat tempahan. Anda boleh jenguk dan biasakan diri dulu dengan semua info yang ada di dalam web AirBnB ini. Nanti dah nak travel, senang sikit nak buat tempahan sebab dah tahu apa nak buat. Gitu.

Baca juga: Sebelum Tempah Bilik Di AirBnB Baca 11 Panduan Dari Aku, Pemilik Homestay Di UK


Beginilah Cara Cina Muslim Menyambut Tahun Baru Cina

Sambutan Tahun Baru Cina boleh diraikan oleh orang Islam kerana ia perayaan yang bukan berbentuk keagamaan tetapi mengandungi amalan adat, budaya dan tradisi lebih banyak dan lebih menonjol berbanding upacara keagamaan.

Menurut Timbalan Pengerusi Persatuan Cina Muslim Malaysia (MACMA) Mohd Hafiz Ng Abdullah, 49, budaya seperti menyediakan kelengkapan baru dilakukan sejak kecil tetap diteruskan setelah memeluk Islam. Begitu juga dengan adat makan besar bersama keluarga pada malam Tahun Baru, membakar mercun dan memberi angpau.

Kaum Cina mementingkan semangat kekeluargaan dan keharmonian dalam keluarga. Tujuan berkumpul bersama dan makan bersama akan mendorong mereka kekal bersama selamanya mengikut kepercayaan orang Cina. Maka, adalah penting menyertai aktiviti bersama keluarga ini dipelihara dengan menjalinkan hubungan yang rapat dan utuh.

“Memeluk Islam, bukanlah halangan untuk saya tidak meraikan Tahun Baru Cina bersama keluarga. Lagipun, air dicincang tidak akan putus. Pegangan agama kami lain, tetapi hubungan keluarga tetap utuh,” kata Lee Choon Kooi atau nama Islamnya, Adam Corrie Lee Abdullah, 47

Ini adalah tip yang telah disediakan oleh Tuan Firdaus Wong Wai Hung sebagai panduan buat Cina Muslim menyambut Tahun Baru Cina tanpa mengorbankan iman:

BOLEH:
1. Jika anda sudah berkahwin, berilah ang pow
2. Jika anda masih bujang, anda boleh terima ang pow
3. Orang bujang juga boleh beri ang pow jika mahu
4. Makan besar bersama keluarga. Pastikan makanan halal
5. Melawat ahli keluarga dan rakan-rakan
6. Kongsikan pengetahuan Islam
7. Tunjukkan kelakuan mengikut cara Islam
8. Ucap “Xin Nian Kuai Le” atau Selamat Tahun Baru
9. Disusuli “May Allah guide all of us will be the best”
10. Berpakaian warna merah selagi perkataan dan desain pakaian tidak ada elemen syirik kepada Allah

TIDAK BOLEH:
1. Membaca atau mendengar tilikan horoskop kerana ia adalah satu bentuk syirik
2. Jika di televisyen menayangkan perihal sedemikian, tukar saluran televisyen atau beredar dari situ
3. Menyertai penyembahan nenek moyang, menyambut dewa kekayaan, menyambut Tian Gong atau mana-mana perbuatan yang bertentangan dengan Islam
4. Terlibat dengan perjudian. Langkah terbaik ialah menjauhi perkara tersebut meskipun ia tidak melibatkan taruhan duit
5. Tawaran, galakan, membawa atau menuangkan sebarang minuman beralkohol kepada orang lain. Jauhi dari meja tersebut
6. Cari ahli keluarga yang bukan sedang berjudi dan tidak mabuk, tidak minum minuman alkohol. Bercakap tentang Islam kepada mereka
7. Merenung atau menyentuh bukan mahram
8. Terlalu sibuk sehingga anda terlupa untuk melaksanakan solat anda
9. Menjauhkan diri daripada mana-mana amalan yang anda ragu-ragu kerana Rasulullah S.A.W. menasihati kita untuk menjauhkan diri dari apa jua perkara yang meragukan. Buat segalanya dengan taqwa!
10. 15 hari selepas perayaan Tahun Baru Cina, ia ditamatkan dengan perayaan Chap Goh Mei

Ini pula sambutan Tahun Baru Cina di China yang fokus kepada makanan:

Diharapkan pendedahan ini membantu kita meningkatkan kefahaman tentang kaum Cina dan sambutan Tahun Baru Cina terutama buat Cina Muslim. Ini juga dapat menepis persepsi negatif di kalangan orang Cina bahawa masuk Islam bererti jadi Melayu dan meninggalkan identiti bangsa mereka. Ia adalah tidak benar sama sekali. Identiti Cina dan budaya yang diwarisi boleh dikekalkan selagi tidak bercanggah dengan agama Islam.


Cara Cipta Kad Raya Digital Yang Mudah Dan Pantas Menerusi Canva

Hari Raya bakal berkunjung tiba pada hari Sabtu ini. Selain menyediakan duit raya, pasti anda juga mungkin berminat mengetahui cara cipta kad raya digital untuk dikongsikan bersama keluarga tersayang.

Salah satu platform yang boleh digunakan untuk membuat kad raya digital adalah Canva. Dengan Canva, anda boleh mereka pelbagai aneka kad digital menarik secara percuma sahaja. Boleh ikuti tutorial di bawah untuk ketahui lanjut.

1. Lawati laman Canva dengan klik di ini.

2. Pergi pada ruang carian dan masukan frasa Hari raya e-card.

3. Pilih mana-mana rekaan template yang ditawarkan untuk dijadikan kad raya digital.

4. Kemudian klik pada + lalu klik pada Upload untuk menambah grafik atau gambar anda menerusi template tersebut.

5. Untuk jadikan gambar anda tampak blend bersama template, anda boleh gunakan ciri remove background pada Canva yang mana berbayar atau pun lawati laman web remove.bg yang boleh diakses secara percuma.

6. Selepas itu, anda lakukan beberapa suntingan atau penambahan dengan tools yang disediakan sehingga berpuas hati.

6. Akhir sekali, klik pada bucu kanan atas gambar anak panah ke atas dan mulakan muat turun kad raya digital yang sudah siap.

Selain itu, anda juga cipta kad raya berbentuk video dan dimasukkan lagu yang mana tampak lebih kreatif menerusi Canva. Malah, anda boleh berkongsi sahaja pautan kad raya digital peribadi jika mahu menjimatkan ruang peranti.

Diharapkan dengan tutorial ini boleh memudahkan anda membuat kad raya digital lalu dikongsi bersama keluarga dan sahabat handai untuk mengeratkan silaturahim di bulan Syawal nanti.


Bagaimana Saya Berjaya Claim Semula Duit Daripada Scammer Di Kashmir, India

Alhamdulillah. Diberi rezeki untuk bawa Umi & Abi melancong ke India. Kalau ikutkan, nak jalan dan gerak sendiri je. Tapi disebabkan bawa Umi dan Abi, tak sesuai pula nak naik turun kenderaan awam.

Jadi saya ambil keputusan untuk guna ejen yang sediakan perkhidmatan driver dan penginapan. Mula dari awal hingga akhir memang private kami bertiga sahaja. Kira nice la jika nak bawa jalan orang tua. Tak penat. Hotel kami pun agak selesa 3 & 4 bintang.

Selepas balik dari India, kami bertiga demam dan selsema. Antara faktor utama habuk dan suhu sejuk di Kashmir. Negara India ni adalah negara ke-32 saya lawat.

Setelah merasai sendiri pengalaman di sini, saya berpendapat rakyat India tak kira Islam atau non-muslim banyak yang tidak jujur daripada jujur. Scammer merata-rata dan suka menipu.

Tak pernah lagi saya melawat negara yang paling kotor melebihi negara India. Tak pernah lagi melawat negara orangnya paling suka menipu melebihi orang India di negara India.

Tak mahu nak cerita kat sini penipuan yang saya kena tu, tapi cuma nak ingatkan supaya korang sentiasa hati-hati jela di sana.

Tapi, satu cubaan penipuan ni saya kena share. Lawak sungguh.

Saya book houseboat yang half-board di booking.com. Sampai di sana, bila owner tanya nak makan apa untuk makan malam saya beritahu jela nak makan kari. Tak terfikir langsung dia nak cuba scam kami.

Bila nak check-out, bil yang diberi lebih 1540 Rupee daripada harga booking kami. Saya tanyalah, kenapa lebih dan bayaran apa ni. Rupanya tu bayaran makan malam yang kami makan.

Lawak betul, padahal dah jelas-jelas saya booking half-board plan. Saya tunjuk pada dia booking receipt tu, senang je dia nak twist.

“Di property kami, half-board tu maksudnya hanya breakfast sahaja.” Ha ha ha ha. Lawak betul brother ni.

Lama juga saya bertikam lidah, tapi yang hebatnya orang dia menipu pun masih nampak cool je muka. Macam tak bersalah langsung. Kita pula yang panas.

Tapi bila nampak tegang sangat, my parents pun kata halalkan sahaja duit tu. Dia malas nak saya gaduh lagi. Jadi terpaksalah saya bayar walaupun sangat terpaksa. Sebelum blah tu, sempat la bagi pesanan sikit.

Hey brother, you orang Islam. Tolong jujur. Hari ni aku bagi je lah duit ni sebab niat nak tolong keluarga kau. Kalau kau tak jujur dan menipu sampai kiamat pun Allah tak bantu dan makbul doa kau.

Tapi, lepas sampai airport tu rasa tiba-tiba tak puas hati kembali. Haha. Saya pun buat report di booking.com. Selepas 2 hari booking.com siasat, akhirnya memang mamat tu tipu dan saya dapat balik refund 1540 Rupee tu. Kalau nak ikut nilai, taklah banyak mana. Tapi sebab geram sangat orang Islam menipu.

Walaupun orangnya begitu, tetapi Allah anugerahkan kepada mereka geografi dan bentuk muka bumi yang sangat cantik. Sampai di Kashmir, saya terus terbayang Swiss. Terfikir sendiri, kalaulah Kashmir ni didiami orang Swiss, tentu lagi indah dan mempersona bumi Kashmir ni.

Baca: Bagaimana Kami Jadi Mangsa ‘Scammer’ Professional Sewaktu Travel Di India

Saya nak kongsi sedikit kos sepanjang perjalanan di sana.

FLIGHT
KB – KL : RM89 (Malindo)
KL – Delhi – KL : RM820 (MAS)
Delhi – Srinagar : Rm138.63 (Air India)
Srinagar – Delhi : RM156.89 (Vistana)
KL – KB : RM100 (AirAsia)

HOTEL
2-3 Dis : RM23 – Airport Hotel Aerotech (Freeairport drop)
3-5 Dis : RM33 – Houseboat Geneva Group (Half-Board)

PAKEJ EJEN
Agra-Jaipur-Delhi : Rs9450 (RM620)
Hotel+breakfast, Guide (Agra&Jaipur), Driver & transport

Srinagar-Gulmarg-Palhalgam : Rs2467 (RM156)
Driver & transport (airport to airport)

ENTRANCE FEES & PONNY RIDE
Pong Gulmarg = Rs750
Pony Palhalgam = Rs1000
Taj Mahal = Rs1000
Agra Fort = Rs550
Royal Palace Jaipur = Rs500
Amber Palace Jaipur = Rs500

Baca lagi: Ini Yang Jadi Bila Aku Kena Scam Semasa Travel Di India


Bagaimana Dapatkan Laporan CCRIS Dengan Mudah Dari Rumah

Nota Editor: Tuan Ariff Shah seorang jurutera lepasan Universiti Penerbangan Moscow, Rusia sering memberikan tip-tip yang baik dalam niche pelaburan, unit trust, insuran/takaful dan kewangan peribadi di blognya. Dengan izin beliau, kami terbitkan semula artikel ini buat bacaan pembaca Vocket. Semoga bermanfaat.

Tried and tested. Ini cara paling cepat nak dapatkan laporan CCRIS. Yang pernah ambil pinjaman PTPTN wajib semak laporan CCRIS sebelum memohon apa-apa pembiayaan, terutamanya kalau nak beli rumah.

Laporan CCRIS ini menunjukkan rekod pembayaran hutang anda pada institusi perbankan. Daripada rekod ini dapatlah mengetahui samada anda ini pembayar hutang yang bagus atau tidak.

Sekiranya anda mempunyai salah satu daripada yang dinyatakan di bawah, anda sudah mempunyai rekod CCRIS.

Baca: Cara Peminjam PTPTN Bebas Dari Rekod Buruk CCRIS

Daripada laporan ini, senanglah bank nak tahu samada seseorang itu pembayar hutang yang bagus atau tidak sebelum mereka beri pinjaman kepada individu tersebut.

Bagi yang ada pinjaman PTPTN dan nak beli rumah, anda wajib semak laporan ini dahulu. Takut ada rekod buruk yang anda tak tahu. Leceh bila sampai masa nak beli rumah dan dah letak deposit, loan sangkut sebab ada masalah CCRIS.

Selain itu, yang dah ada banyak produk kewangan (personal loan, kad kredit, loan rumah) eloklah menyemak laporan CCRIS anda setahun sekali atau beberapa bulan sebelum membeli hartanah. Kalau ada yang tak cantik tu, adalah masa untuk cantikkan supaya mudah dapat pembiayaan.

Terutamanya yang nak masuk lelong, semak je laporan CCRIS. Just in case kan. Yang main lelong kalau menang tapi loan tak approve, memang menangis tak berlagu sebab deposit 10% hangus. Jangan main-main.

Bagaimana Nak Dapatkan Laporan CCRIS Tanpa Perlu Keluar Rumah?

Laporan CCRIS boleh didapati daripada kiosk yang disediakan di Bank Negara dan cawangannya. Tempat lain takde dah kiosk ini.

Baca: Punca Berusaha Keras Selesaikan Hutang PTPTN Didedahkan

Satu lagi cara adalah yang saya ajarkan di sini. Kenapa cara ni penting? Sebab selama ini majoriti yang saya kenal bersusah-payah bayar tol, bayar parking, redah traffic jam pergi Bank Negara semata-mata nak dapatkan laporan ini.

Ini contoh laporan CCRIS bagi mereka yang tak pernah tengok. Kalau 0 je semua, OK ler..

Ini pula rating yang bakal diberikan berdasarkan laporan kewangan anda. Rasa-rasanya anda di mana?

Untuk bayaran sebanyak RM10.00, saya rasa ini perkhidmatan terbaik yang paling murah pernah saya guna. Tak sampai sejam dapat dah laporan kewangan. Sangat efisyen!

Nota: Lebih 10,000 orang dah baca entri ini. Jadi berkemungkinan besar Customer Service CBM sibuk sikit sekarang dengan permohonan laporan kewangan yang baru masuk. Harap bersabar ya.

Saya cadangkan bookmark entri ini dan enam bulan sebelum beli rumah/apply loan boleh semak laporan kewangan masing-masing.

Like/Share blogpost ini kat kawan yang nak beli rumah. All the best!

LIKE dan FOLLOW Vocket di Facebook serta Instagram


Cara Dapatkan Rumah, Kereta Dan Simpanan Dalam 3 Tahun Dengan Gaji RM2000

Kita selalu membaca tentang teknik untuk mendapatkan beberapa buah rumah dalam tempoh tertentu dan mungkin ada di antara kita yang gagal untuk aplikasikan teknik yang sama berikutan masalah gaji.

Kali ini saya kongsikan idea yang hampir sama dengan gaji RM2000 sebulan untuk dapatkan 2 buah rumah, kereta, perlindungan Takaful dan simpanan untuk belanja kahwin dalam masa 3 tahun.

2. Tahun Pertama
Mohon Pembiayaan ASB Islamik RM150K. Bulanan RM850. Bayar setiap bulan dan simpan dividen.

3. Tahun Kedua
Bayar ASB macam biasa. Simpan dividen jangan usik. Katakan masa ini gaji dah naik RM2100.

Simpan RM100X12= RM1200 untuk kos guaman / kos sampingan beli rumah nanti.

Dalam 2 tahun ini kau belajarlah ilmu hartanah yang asas. Ilmu jadi tuan rumah misalnya serta tambah kenalan ejen hartanah dan pegawai bank.

4. Tahun Ketiga
Tamatkan ASB setelah 2 tahun dividen compounding. Tamatkan ASB, katakan 2 tahun dividen diumumkan 7.25%. Jadi, dividen terkumpul: RM22,500 pulangan prinsipal: RM4300. Jumlah terkumpul adalah: RM26,800.

Simpan RM26,800 dalam ASB atau pun Tabung Haji.

Tips Penting
1. Cari rumah bawah RM120K. Katakan ada rumah apartmen 3 bilik berharga RM120K dan deposit 10% diperlukan adalah RM12,000. Gunakan duit dividen ASB untuk bayar deposit.

2. Sediakan perjanjian sewaan yang lengkap dan dimatikan setem di LHDN. Sewakan setiap bilik dengan harga RM300.

Kau duduk bilik paling kecil ataupun tidur ruang tamu je. Bulanan bayar dekat bank RM550. Jadi, aliran tunai positif RM900-RM550=RM350.

3. Biarkan ada transaksi RM900 masuk dalam bank kau setiap bulan selama 6 bulan sebelum memburu rumah kedua.

4. Beli lagi rumah apartmen kedua dibawah harga RM120K. Gunakan duit ASB berbaki RM14,800 tadi sebagai deposit. RM14,800-RM12,000=RM2,800

5. Sewakan ikut bilik dengan harga RM300 dan bayaran pada bank sebanyak RM550. Untung RM900-RM550=RM350.

6. Baki duit ASB masih ada lagi RM2,800.

7. Selepas 3 tahun, gaji kau sekarang sudah ada RM2300 (andaikan tiap tahun gaji naik RM100)+ RM700 (aliran tunai sewa rumah) = RM3,000!!!. Dalam 3 tahun je dah meningkat mendadak.

Jadi, untung ada dua rumah sewa ni. RM700 tiap bulan tu kau nak buat apa? Duit gaji kau duk saja tu kau nak buat apa pulak?

Plan B:
Boleh permohonan pembiayaan perumahan 2 rumah serentak. Jimat masa dan tenaga.

Tapi, kekuatan kewangan kau kena kuat sikit. Kalau rumah pertama tak ada penyewa, mati kau nak bayar dua buah rumah serentak.

Jadi, rancanglah dan dapatkan nasihat orang berpengalaman. Lokasi dan permintaan penyewa penting!

Kesimpulan
Nampak? Dengan ilmu hartanah + ilmu manipulasi ASB, kau tak perlu bayar pun apa kau nak buat. Orang tolong bayarkan.

Tapi, kau kena berkorban. Tangguhkan kemahuan kau setahun dua. Hidup di bawah kemampuan.

Kenapa aku suruh kau buat ASB Financing dulu? Selain mengumpul deposit rumah, kau juga melatih diri kau berdisiplin. Jika 2 tahun kau tak mampu bayar konsisten RM850 tu, lupakan angan- angan kau nak jadi kaya. Itu bermakna kau belum mampu menguruskan kewangan kau lagi.

Pembiayaan ASB Islamik jika kau tak mampu, kau boleh terminate dan jika kau dah yakin mampu bayar barulah kau melangkah untuk jadi pelabur hartanah. Jadi tuan rumah.

Walaupun gaji kau RM2000, datang jumpa bakal ayah mertua, dia dah tahu kau dah ada 2 buah rumah, kereta dan perlindungan takaful, agaknya bakal ayah mertua kau nak tolak ke? Kehkeh.

Takde la lepas kahwin cakap mana mampu nak beli rumah, cakap banyak tanggungan la, nak beli lampin anak la. Masa bujang tu kena usaha kuat sikit. Kah!

Baca lagi : Bagaimana dapat RM110 000 Dalam Masa 5 Tahun Dengan ASB


Bekas Doktor Berkongsi Bagaimana Beliau Menjaga Solat Sewaktu Bertugas Di Unit Kecemasan

Nota Editor: Perkongsian ini asalnya telah dipaparkan di Facebook Dr Faiz Najmi. Beliau pernah bekerja di unit kecemasan satu ketika dulu tapi kini telah meninggalkn bidang ini dan menjalankan perniagaan sepenuh masa. Semoga perkongsian ini membawa manfaat terutama bagi mereka yang bakal bergelar doktor.

Fret not Muslim doctors/nurse/AMO (Assistant Medical Officer) – combine your prayers when you are on duty or at rest.

Dari Ibnu Abbas:
“Rasulullah SAW pernah menjamak solat Zohor dengan Asar dan solat Maghrib dan Isyak di Madinah, padahal tidak dalam ketakutan atau hujan. Ada seorang yang bertanya kepada Ibnu ‘Abbas : ‘Kenapa Nabi SAW berbuat demikian?’ Dia menjawab : ‘ Tujuannya agar beliau tidak menyukarkan umatnya.”

Hadith di atas menunjukkan tiada dosa bagi seorang doktor/nurse/AMO (Assistant Medical Officer) untuk menjamakkan solat. Ia adalah kemudahan yang diberikan kepada orang Islam jika ada keperluan.

Jamak boleh dilakukan taqdim atau ta’khir, secara 4+4 (zuhur dan asar) atau 3+4 (maghrib dan isha).

Jangan terkeliru dengan qasar (memendekkan solat kepada 2 rakaat). Qasar hanya SPESIFIK untuk orang yang bermusafir.

Al-Quran surah al-Nisa’ ayat 101 yang bermaksud; “Dan apabila kamu MUSAFIR di muka bumi, maka kamu tidaklah berdosa mengqasarkan (memendekkan) solat jika kamu takut diserang oleh orang kafir…”

Ulama menggariskan panduan jamak kepada pekerja perubatan. Rata-rata kebanyakan mereka setuju, jika pesakit tersebut tidak boleh ditinggalkan kerana tidak stabil atau dalam pembedahan, maka diharuskan jamak solat.

Namun, setelah ditanya dengan lebih detail berkenaan sistem shift, oncall, postcall dan berkenaan kerehatan secukupnya seorang doktor memainkan peranan penting dalam diagnosis/rawatan terhadap pesakit, adab antara doktor-doktor dan doktor-pesakit, kesihatan mental dan fizikal seorang doktor itu sendiri, kebanyakan ulama dan ustaz yang ditanya “kamu mengetahui urusan kamu sebagai doktor. Jika kamu rasa ada keperluan untuk jamak solat berdasarkan pengalaman dan penilaian kamu, tiadalah masalah jika anda menjamak, walau untuk berehat”

Most effective and usual treatment for post-call exhaustion is ADEQUATE SLEEP. This may differ for each individual but nonetheless just as important.

Saya bukanlah ahli feqah, namun setelah menggunakan prinsip di atas, ini yang telah saya amalkan sepanjang saya jadi doktor. (Maaf post ini baru saya dapat tuliskan).

1. Semasa saya houseman, jika saya ada whole-day elective operation, saya akan tengok jangkaan masa pembedahan. Jika operation dijangka lebih 3 jam dan dibuat setelah jam 12 tenghari, saya akan jamakkan solat zohor/asar. Kebiasaannya pembedahan yang lebih 3 jam akan ambil masa lebih panjang dari itu.

2. Jika pembedahan tersebut dibatalkan contohnya kerana jangkitan kerongkong (URTI), saya tidak akan ulangi solat, hanya teruskan kerja seperti biasa.

3. Sebagai MO Kecemasan, jika saya menjaga red zone/ resus:

Jika ada pesakit tidak stabil bila masuk waktu zohor, saya akan jamak takhir kepada asar setelah selesai passover round dan segala kerja (Shift Pagi  8am-3pm).

Jika pesakit tidak stabil masuk waktu maghrib, saya jamak takhir kepada isha’ (Shift Petang 3pm-10pm).

4. Jika shift red zone/resus saya pada hari jumaat:

Shift Pagi saya akan jamak takhir kepada asar, setelah selesai kerja dan passover rounds. Jika tiada pesakit atau tidak sibuk, saya solat zohor biasa.

Shift Petang saya jamak taqdim terus antara Jumaat dan Asar (2+4 rakaat) sebelum masuk kerja pukul 3pm.

5. Jika yellow zone busy, dan ia sentiasa busy, saya akan cari masa untuk solat penuh. Jika busy juga, saya lakukan seperti di atas. Jarang saya jamak ketika ditugaskan di Green zone melainkan jika saya membantu rakan di Red atau Yellow zone.

6. Postcall penat, walaupun dapat off. Sebagai Medical Officer Kecemasan, saya wajib stay untuk passover rounds, grand ward rounds, CME (continious medical education) sehingga waktu tengahari, ataupun terpaksa run errands sehingga masuk waktu zuhur;

Saya akan jamak taqdim zuhur dan asar (4+4) atau Jumaat dan Asar (2+4) takut terlepas waktu asar kerana lelap tidur.

Jika terlepas tidur juga sehingga luput waktu maghrib, saya jamakkan sekali juga maghrib dan isha (3+4).

Saya tidak ulangi solat jika terbangun sebelum waktu asar atau jika waktu asar masih panjang.

7. Jika saya postcall off dan tidur selepas 12pm dan sebelum masuk waktu zohor, saya jamak ta’khirkan terus dengan asar (4+4). Lagi-lagi jika saya buat lokum pada waktu petang.

8. Samalah ketika saya sebagai Houseman, postcall balik 5pm.

Jika saya mampu, saya akan solat maghrib dulu on time dan lambatkan solat isha.

Jika saya mengantuk sangat, saya akan tidur waktu asar dan jamak takhir maghrib dan isha (3+4). Kerehatan secukupnya adalah komponen penting untuk doktor berfungsi.

9. Kononnya perlu berniat jika mahu jamak takhir. Tiada asas dalam sunnah Rasulullah menurut kebanyakan ustaz. Maka tiada keperluan utk berniat-niat tersebut.

10. Jamak boleh dilakukan ketika sakit/uzur, musafir, hujan/cuaca buruk, perang/ketakutan dan keperluan lain. Asalkan jamak itu tidak dijadikan adat kebiasaan.

11. Sebagai pekerja perubatan, anda lebih tahu bidang anda, anda lebih tahu shift atau oncall anda. Jika anda merasakan ada keperluan untuk jamak solat, silakan. Tanggungjawab menjaga nyawa manusia adalah tanggungjawab yang sangat besar. Allah memberi kemudahan ini supaya tidak menyusahkan tugas anda.

Syeikhul al-Islam Ibnu Taimiyah berkata:

“Mazhab yang paling banyak memberi keringanan menjamak solat adalah Mazhab Ahmad ibn Hanbal. Malah beliau membolehkan menjamak bagi seseorang yang sibuk bekerja, sebagaimana yang diriwayatkan oleh an-Nasa’i dalam sebuah hadis marfu’ yang bersumber daripada Rasulullah SAW, hingga beliau berpendapat dibolehkan menjamak bagi tukang masak, pembuat roti dan orang-orang yang takutkan hartanya menjadi rosak.”

Dalam Syarah Muslim, Imam an-Nawawi berkata:

“Sebilangan ulama membolehkan jamak kepada orang yang bermukim, apabila ada satu kepentingan dengan syarat perbuatan seumpama ini tidak dijadikan sebagai kebiasaan.”

“Seseorang yang sudah selesai menjamak Taqdim dua solat pada waktu pertama, kemudian ternyata uzur atau halangan tersebut tidak ada lagi setelah bersolat, sedangkan waktu solat yang kedua belum lagi tiba, maka solat jamak yang dikerjakan tadi sudah memadai dan tidak perlu lagi mengerjakan solat yang kedua jika waktunya sudah tiba.”

Maafkan kekhilafan saya, jika ada. Saya mendapat garis panduan dan saya amalkan sefaham saya. Saya share ini untuk diamalkan oleh pekerja perubatan, jika ada keperluan untuk memudahkan kerja kita yg mulia dan bertanggungjawab besar terhadap nyawa manusia ini.

Hanya Allah akan menilai amal ibadah anda.

Jika ada kesilapan di atas, minta tolong betulkan. Jika mahu share, silakan.

BACA: Di Sebalik Tragedi Yang Menimpa, Tersingkap Kepayahan Sebuah Kerjaya Bernama Doktor

BACA juga: Luahan Rasa Doktor Yang Penat

LIKE dan FOLLOW Vocket di Facebook serta Instagram


19 Tips Elak Kecurian Dan Kehilangan Duit Serta Barang Penting Semasa Travel

Kebelakangan ini saya membaca banyak kes yang melibatkan pickpocket dan kecurian semasa kembara. Tidak ada yang lebih menyusahkan kepada pengembara dari kehilangan barangan berharga semasa didalam perjalanan.

Selama pengalaman saya berkembara semenjak tahun 1976, terlalu banyak kes pickpocket keatas backpackers yang saya temui walhal risikonya boleh dikurangkan.

Baru-baru ini di Barcelona, rakan saya terkena pickpocket dan paspotnya dicilok, walhal dia seorang ‘seasoned traveller‘.

Didalam 40 tahun pengalaman saya berkembara, ada beberapa tips yang saya amalkan untuk mengelak diri dari terkena pickpocket.

1. Simpan paspot, kad kredit dan US Dollars (bil besar) didalam money belt dan ikat dibadan.

Kalau tidak mahu memakai money belt, pakai t shirt yang mempunyai kocek berzip didada (yg selalu dipakai oleh jemaah Haji).

2. Guna decoy wallet, dengan diisi kad kredit yang sudah expired dan sedikit wang.

Serah decoy wallet jika diancam oleh pencuri. Di Eiffel tower dan Istanbul ada ramai gang pickpocket beroperasi secara kumpulan.

3. Email dokumen penting kepada diri sendiri atau simpan di google drive/dropbox saperti salinan paspot, kad pengenalan, tiket, hotel booking, lesen memandu, sijil kawin(?) dan kad kredit.

4. Asingkan duit dan kad kredit di beberapa tempat

Simpan di backpack, di daypack, di money belt, di tali pinggang zipper dan di wallet. Berjaga jaga ketika menaiki tube, tram dan underground train dimana kesesakan penumpang adalah menjadi tumpuan pickpocket.

Ingat didalam minda nombor 1800 toll free syarikat kad kredit anda di Malaysia jika anda kehilangan kad kredit, untuk lapuran dan penggantian kad baru. Mastercard dan Visa mempunyai banyak agent diseluruh dunia dan penggantian kad baru boleh dibuat dengan serta merta jika disahkan oleh syarikat pemegang kad di Malaysia.

5. Sentiasa ber-awas dengan orang tempatan yang terlalu baik atau ‘overly friendly’.

Semasa saya di Sri Lanka, terlalu ramai pemandu tuk-tuk yang memberi salam dan mengaku muslim, membuat pelawaan ke tempat tempat shopping murahan dengan percuma. Saya tolak pelawaan mereka dengan baik. Banyak kes mereka dirompak apabila dibawa ke tempat lain.

Baca: 18 Perkara Penting Yang Wajar Anda Ambil Tahu Sewaktu Travel Solo

6. Bila sampai kesesuatu tempat, ‘blend with the locals’ dan jangan nampak saperti seorang tourist.

Mengendung backpack besar 70L/90L kehulu kehilir, mengundang pencuri kepada anda. Simpan backpack di Locker stesen bas atau keretapi. Misalannya, semasa di Amsterdam, saya akan berjalan dan berpakaian saperti orang Maluku dan ramai bercakap belanda dengan saya. Saya sekadar mengangguk kepala sahaja.

7. Jangan memakai barangan berjenama saperti jam Rolex atau Omega (walaupun klon).

Di HCM city, ada pekedai menegur saya memakai jam berjenama, dan ada orang mengekori saya selepas itu. Saya hanya terus balik ke hotel.

8. Jangan menggantung kamera SLR di dada, tapi masukkan kedalam daypack.

Adalah paling senang untuk peragut merentap camera SLR apabila digantung di dada.

9. Jadilah seorang pengembara yang ‘street smart‘.

Baca dan selidik kawasan yang hendak dilawati dan hindarkan dari melawat kawasan ‘red light’. Pernah di Rome Termini, saya berjumpa dengan ramai pengembara yang kehilangan backpack kerana di rompak. Tidak ada apa yang saya boleh bantu kecuali memberi mereka sedikit wang untuk makanan.

10. Beli travel insurance (lagi baik beli untuk setahun).

Banyak travel insurance di pasaran saperti World Nomad, AIG, Axa Affin dan lain lain.

11. Sentiasa memberi berita kepada ahli keluarga di Malaysia dimana lokasi semasa anda.

Sekarang di zaman Whatsapp, tidak ada masalah untuk memberitahu lokasi anda dengan serta merta.

12. Jangan guna smartphone saperti Iphone 6, galaxy S7 dll dikawasan orang ramai.

Anda tidak akan tahu yang anda mungkin diperhatikan dan di ‘target’kan. Di London, ramai scammer yang beroperasi di Train station. Pernah seorang warga Malaysia menangis meminta wang dari saya kerana katanya dia dirompak, di Picadilly station. Diminggu hadapan, dia masih berada disitu menangis dengan orang lain.

13. Berjalanlah melawan arus trafik di pavement pejalan kaki untuk mengelak peragut bermotosikal terutama di HCM city dan KL.

14. Rantai bag anda jika menaiki train di Eropah, kerana train eropah mengkhaskan compartment untuk menyimpan bag.

Apabila train berhenti di pekan kecil, pencuri akan menarik keluar bag kita tanpa kita sedari. Banyak kes kecurian sebegini terjadi kepada pengembara di Eropah.

Saya pernah kehilangan camera SLR Canon dan kasut Clark semasa sedang tidor diberth keretapi malam antara Paris ke Rome. Saya terpaksa berkaki ayam mencari kedai kasut di Rome.

15. Guna pouch, bag tangan dan barangan jenama PACSAFE.

Bag pacsafe direkabentuk untuk mengelak dari pickpocket. Harga nya mahal tetapi berbaloi. Boleh didapati di Lazada dan Ebay.

16. Aktifkan kad ATM anda di luar negara untuk mengelakkan membawa banyak wang tunai.

Di dorm, jika anda travel solo, bawa bag waterproof dan isi barangan berharga apabila ke tandas atau untuk mandi. Kita perlu berhati-hati juga dengan pengembara lain yang juga menginap di bilik yang sama.

18. Semak dan semak dan semak kerusi anda sebelum beredar selepas menaiki kapalterbang, train, tram, bas, teksi dll.

Saya pernah tertinggal Oakley sunglasses di kedai souvenier di Paris (HuHu) dan baru baru ini, isteri tertinggal Ipad Mini didalam bas semasa di Sicily Italy (HuHuHu).

19. Baca doa perjalanan setiap pagi sebelum memulakan kembaraan.

Baca lagi: 5 Persediaan Penting Sebelum Travel Ke Kawasan Pedalaman Dan Tempat Tinggi


Cara Facebook Buat Duit Melalui Messenger Didedahkan

Selepas ini mungkin tiada lagi orang menggunakan ayat arahan “PM saya jika berminat” apabila Facebook akan mengeluarkan format iklan terbaru yang menghubungkan pelanggan terus ke kotak inbox Pages hanya dengan klik butang “Message” di iklan.

Sebenarnya, Facebook telah mendedahkan pelan bijak untuk buat duit melalui Messenger pada bulan Julai yang lalu apabila ditanya oleh beberapa orang pelabur tentang mengoptimumkan penggunaan Messenger di Facebook. Pelan ini akan memberi keuntungan kepada Facebook dan para pengiklan mereka.

Pada hujung September pula, eksekutif iklan Andrew Bosworth telah mendedahkan tentang usaha Facebook mencipta jenis iklan terbaru yang dipanggil “Click to message” di pentas TechCrunch Disrupt.

Asas idea jenis iklan ini membantu memudahkan prospek yang berminat dengan tawaran iklan untuk terus menghantar mesej kepada orang bisnes tersebut.

Facebook turut menaiktaraf Pages agar ia dapat menggantikan laman web. Dijangkakan dengan ciri-ciri yang bagus dan aliran trafik dari Facebook yang baik, peniaga akan bergantung kepada Pages untuk berniaga.

Ini adalah satu peluang yang besar bagi Facebook membuat duit. Apatah lagi Facebook boleh caj “Promoted Post” lebih tinggi berbanding dengan banner ads yang ada di tepi-tepi laman web Facebook.

Walaupun jenis iklan “click to message” ini masih di peringkat ujian, Bosworth menyatakan dengan penuh rasa optimis bahawa ia akan menjadi begitu popular.

LIKE dan FOLLOW Vocket di Facebook serta Instagram